title: 2007/775/EK: Komisijas Lēmums ( 2007. gada 13. novembris ), ar kuru atceļ Lēmumu 1999/572/EK, ar ko pieņem saistības, kuras piedāvātas saistībā ar antidempinga procedūrām attiecībā uz Ķīnas Tautas Republikas, Ungārijas, Indijas, Korejas Republikas, Meksikas, Polijas, Dienvidāfrikas un Ukrainas izcelsmes tērauda stiepļu trošu un tauvu ievedumiem

text:
               30.11.2007

               LV

               Eiropas Savienības Oficiālais Vēstnesis

               L 312/44

         KOMISIJAS LĒMUMS
   (2007. gada 13. novembris),
   ar kuru atceļ Lēmumu 1999/572/EK, ar ko pieņem saistības, kuras piedāvātas saistībā ar antidempinga procedūrām attiecībā uz Ķīnas Tautas Republikas, Ungārijas, Indijas, Korejas Republikas, Meksikas, Polijas, Dienvidāfrikas un Ukrainas izcelsmes tērauda stiepļu trošu un tauvu ievedumiem
   (2007/775/EK)
   EIROPAS KOPIENU KOMISIJA,
   ņemot vērā Eiropas Kopienas dibināšanas līgumu,
   ņemot vērā Padomes 1995. gada 22. decembra Regulu (EK) Nr. 384/96 par aizsardzību pret importu par dempinga cenām no valstīm, kas nav Eiropas Kopienas dalībvalstis (1), un jo īpaši tās 8. un 9. pantu,
   apspriedusies ar Padomdevēju komiteju,
   tā kā:
   A.   IEPRIEKŠĒJĀS IZMEKLĒŠANAS UN SPĒKĀ ESOŠIE PASĀKUMI

               (1)

               Padome 1999. gada augustā ar Padomes Regulu (EK) Nr. 1796/1999 (2) noteica galīgo antidempinga maksājumu, cita starpā, par Dienvidāfrikas izcelsmes tērauda stiepļu trošu un tauvu importu.

               (2)

               Pēc termiņa beigu pārskatīšanas saskaņā ar pamatregulas 11. panta 2. punktu Padome 2005. gada novembrī, pieņemot Regulu (EK) Nr. 1858/2005 (3), nolēma, ka jāsaglabā, cita starpā, Dienvidāfrikas izcelsmes attiecīgā ražojuma importam piemērojamie antidempinga pasākumi.

               (3)

               Komisija ar 1999. gada 13. augusta Lēmumu 1999/572/EK (4) pieņēma cenu saistības no Dienvidāfrikas uzņēmuma Scaw Metals Group Haggie Steel Wire Rope (Haggie jeb uzņēmums).

               (4)

               Ar Lēmumu 1999/572/EK Komisija pieņēma arī cenu saistības no uzņēmumiem: Usha Martin Industries & Usha Beltron Ltd, Indija; Aceros Camesa SA de CV, Meksika; Joint Stock Company Silur, Ukraina. Ar Regulu (EK) Nr. 1678/2003 (5) Komisija atcēla pieņemtās saistības, ko bija piedāvājis Ukrainas uzņēmums Joint Stock Company Silur. Meksikas izcelsmes tērauda stiepļu trosēm un tauvām noteiktajiem antidempinga pasākumiem 2004. gada 12. augustā beidzās termiņš (6). Ar Komisijas 2005. gada 22. decembra Lēmumu 2006/38/EK Komisija atcēla pieņemtās saistības, ko bija piedāvājis uzņēmums Usha Martin Industries & Usha Beltron Ltd.

               (5)

               Tādējādi tā Dienvidāfrikas izcelsmes attiecīgā ražojuma importu Kopienā, ko ražoja uzņēmums un kas bija tāds ražojums, uz kuru attiecās saistības (ražojums, uz kuru attiecas saistības), atbrīvoja no galīgajiem antidempinga maksājumiem.

               (6)

               Šajā ziņā jānorāda, ka uz dažu veidu tērauda stiepļu trosēm un tauvām, ko pašlaik ražo Haggie, neattiecās saistības. Tādējādi par šādām tērauda stiepļu trosēm un tauvām, tās ievedot Kopienā brīvai apgrozībai, bija jāveic antidempinga maksājums.

         B.   SAISTĪBU NEIZPILDE
   1.   Tā uzņēmuma pienākumi, kurš uzņēmies saistības

               (7)

               Saskaņā ar saistībām, ko piedāvāja uzņēmums, tam, cita starpā, ražojums, uz kuru attiecas saistības, jāeksportē uz Eiropas Kopienu par cenām, kas pārsniedz konkrētas saistībās noteiktās minimālās cenas (MIC).

               (8)

               Turklāt uzņēmums saistībās bija atzinis, ka attiecībā uz atbrīvojumu no antidempinga maksājumiem, kas piešķirts, uzņēmumam uzņemoties saistības, šādu atbrīvojumu var izmantot tad, ja Kopienas muitas dienestiem uzrādīts saistību rēķins. Turklāt uzņēmums bija apņēmies neizdot šādus saistību rēķinus attiecībā uz tāda attiecīgā ražojuma pārdevumiem, uz kuru neattiecas saistības un par kuru tāpēc jāveic antidempinga maksājums. Uzņēmums arī atzina, ka saistību rēķinos, ko tas izdod, jābūt Regulas (EK) Nr. 1796/1999 pielikumā un vēlāk Regulas (EK) Nr. 1858/2005 pielikumā noteiktajai informācijai.

               (9)

               Saskaņā ar saistību noteikumiem uzņēmumam regulāri jāsniedz Komisijai detalizēta informācija ceturkšņa ziņojumu veidā par visiem attiecīgā ražojuma pārdevumiem uz Eiropas Kopienu. Minētajos ziņojumos jānorāda ražojumi, uz kuriem attiecas saistības un kuriem izmantots atbrīvojums no antidempinga maksājuma, kā arī tie tērauda stiepļu trošu un tauvu veidi, uz ko neattiecas saistības un par ko, tās importējot Eiropas Kopienā, tāpēc jāveic antidempinga maksājums.

               (10)

               Skaidrs, ka iepriekšminētie ziņojumi par pārdevumiem jāiesniedz pilnīgi, ar pilnīgu un pareizu informāciju un darījumiem pilnībā jāatbilst saistību noteikumiem.

               (11)

               Lai nodrošinātu saistību izpildi, uzņēmums arī apņēmās nodrošināt iespēju veikt pārbaudes apmeklējumus šajā uzņēmumā uz vietas, lai pārliecinātos par minētajos ceturkšņa ziņojumos iesniegto datu precizitāti un patiesumu, un sniegt visu informāciju, ko Komisija uzskatītu par nepieciešamu.

               (12)

               Jānorāda, ka uzņēmums 2003. gada 28. oktobrī no Komisijas dienestiem jau saņēma brīdinājuma vēstuli par saistību neizpildi, proti, par saistību rēķinu izdošanu attiecībā uz ražojumiem, uz kuriem attiecas nevis saistības, bet gan antidempinga pasākumi. Brīdinājuma vēstulē tika norādīts, ka, ņemot vērā konkrētos saistību neizpildes apstākļus, nav paredzēts atcelt pieņemtās saistības, bet tika arī uzsvērts, ka turpmāk, konstatējot saistību neizpildi pat niecīgā mērā, Komisijai būs problemātiski paturēt spēkā no uzņēmuma pieņemtās saistības.

               (13)

               Šajā sakarā no 2007. gada 5. līdz 6. februārim uzņēmuma telpās Dienvidāfrikā notika pārbaudes apmeklējums. Pārbaudes apmeklējumā izvērtēja periodu no 2004. gada 1. janvāra līdz 2006. gada 31. decembrim.

         2.   Uzņēmuma pārbaudes apmeklējuma rezultāti

               (14)

               Pārbaudes apmeklējumā tika konstatēts, ka uzņēmums divas reizes izdevis saistību rēķinus – Nr. 935515 un Nr. 935516 – par ražojumiem, uz kuriem attiecas antidempinga pasākums, nevis saistības. Tādējādi attiecībā uz šiem darījumiem nelikumīgi tika izmantots atbrīvojums no antidempinga maksājuma, kas veicams, ražojumu importējot.

               (15)

               Pārbaudes apmeklējumā tika konstatēts, ka vienreiz uzņēmums nebija koriģējis vienības pārdošanas cenu atbilstīgi samaksas noteikumiem. Finanšu izmaksu nekoriģēšana atbilstīgi samaksas faktiskajam laikam, izraisījusi to, ka vienības pārdošanas cena bija mazāka par piemērojamo MIC.

               (16)

               Turklāt pārbaudes apmeklējumā tika konstatēts, ka uzņēmums vairākkārt izdevis saistību rēķinus, kas nav atbilduši Regulas (EK) Nr. 1858/2005 pielikumam, iekļaujot tajos teikumu: “Pārdošanai ārzonā, nepārdot Eiropas Savienībā.”

               (17)

               Pārbaudot saistību rēķinus, kas bija izdoti par periodu, uz kuru attiecās pārbaudes apmeklējums, atklājās, ka viens darījums nebija norādīts Komisijai iesniegtajā ceturkšņa ziņojumā par pārdevumiem, uz kuriem attiecas saistības. Papildus tam tika arī konstatēts, ka uzņēmuma ziņojumā bija norādīti arī darījumi ar ražojumiem, ko nebija paredzēts laist brīvā apgrozībā Kopienā, it kā tie būtu saistīti ar šādiem ražojumiem. Pārbaudes apmeklējumā tika atklāti vairāki darījumi, kas ziņojumā bija norādīti kā tranzīta pārdevumi, bet faktiski preces tika laistas brīvā apgrozībā Kopienā. Turklāt tika konstatētas atšķirības starp ceturkšņa ziņojumiem par pārdevumiem, uz kuriem attiecas saistības, un attiecīgajiem rēķiniem.

         3.   Pieņemto uzņēmuma saistību atcelšanas iemesli

               (18)

               Saistības nav izpildītas, jo uzņēmums par attiecīgo ražojumu izdevis saistību rēķinus, uz kuriem saistības nav attiekušās, un šiem darījumiem izmantots tas atbrīvojums no antidempinga maksājuma, kurš bija piešķirts tikai ražojumiem, uz ko attiecās saistības.

               (19)

               Uzņēmuma pienākums ievērot MIC attiecībā uz visiem to ražojumu pārdevumiem, uz kuriem attiecas saistības, nav izpildīts.

               (20)

               Regulas (EK) Nr. 1858/2005 pielikumam neatbilstīgi izdotie saistību rēķini par tā ražojuma pārdevumiem, uz kuru attiecas saistības, var maldināt muitas iestādes, tādējādi tās vairs nevar efektīvi kontrolēt saistību izpildi, un tāpēc saistības vairs nav reālas.

               (21)

               No 17. apsvērumā izklāstītajiem faktiem secināts, ka uzņēmuma iesniegtie ceturkšņa ziņojumi par pārdevumiem, uz kuriem attiecas saistības, nav pilnīgi, tajos sniegtā informācija nav pilnīga un pareiza, tāpēc uz šiem ziņojumiem nevarēja pietiekami paļauties, novērtējot saistību izpildi. Arī ziņošanas noteikumu neievērošana ir saistību neizpilde.

         4.   Iesniegtie dokumenti un uzklausīšana
   a)   Saistību neizpratne

               (22)

               Iesniegtajos dokumentos uzņēmums atzina, ka, izdodot saistību rēķinus un sagatavojot ziņojumus par saistībām, pieļautas kļūdas, jo nav saprasti saistību tehniskie noteikumi, nav saprasts teksts un/vai uzņēmums nav to ņēmis vērā. Iesniegtajos dokumentos un 2007. gada 26. aprīļa uzklausīšanā tika arī norādīts, ka saistību sarežģīto noteikumu neizpratni veicinājušas pārmaiņas galvenajā vadībā un organizācijas pārstrukturēšanā.

               (23)

               Uzņēmums arī atzina, ka 2003. gada 28. oktobrī saņēmis brīdinājuma vēstuli no Komisijas dienestiem. Tomēr uzņēmums apgalvoja, ka nav saņēmis pārbaudes ziņojumu, kurā, pēc uzņēmuma ieskata, vajadzētu būt faktisko kļūdu izklāstam. Uzņēmums apgalvoja, ka, neapzinoties faktiskās kļūdas, tam bija grūti mainīt saistību ziņojumu sagatavošanas praksi vai labāk izprast noteikumus.

               (24)

               Atbildot uz šiem argumentiem, jānorāda, ka uzņēmums 2003. gada 18. septembrī no Komisijas saņēma vēstuli, kurā bija detalizēti raksturots, kuras saistības nav izpildītas. 2003. gada 28. oktobra brīdinājuma vēstulē vairs netika detalizēti atkārtota informācija par saistību neizpildi, bet norādīta Komisijas un uzņēmuma iepriekšējā sarakste.

               (25)

               Jānorāda, ka uzņēmums, minot pārbaudes ziņojumu, iespējams, nav pareizi izpratis situāciju. Komisija pirms 2003. gada 28. oktobra brīdinājuma vēstules neveica pārbaudes apmeklējumu, jo saistību neizpilde, kuras dēļ tika sagatavota brīdinājuma vēstule, tika konstatēta, pamatojoties uz dokumentācijas analīzi attiecībā uz ziņojumiem par saistībām. Komisija 2004. gada maijā veica pārbaudi, bet pēc šīs pārbaudes nesekoja turpmāki pasākumi, tāpēc par to nebija jāsūta vēstule uzņēmumam.

               (26)

               Turklāt uzklausīšanā uzņēmums norādīja, ka pēc pārbaudes apmeklējuma, pamatojoties uz komentāriem, kas tika izteikti uz vietas, tas pārskatījis visu savu sistēmu, lai varētu izdarīt izmaiņas, kas nepieciešamas saistību noteikumu izpildei.

               (27)

               Argumenti, ko aizstāvoties iesniedza uzņēmums par saistību neizpratni, nemainīja Komisijas viedokli, ka uzņēmums nav izpildījis saistības. Jānorāda arī, ka uzņēmums jau iepriekš bija saņēmis brīdinājuma vēstuli par saistību neizpildi un tas nebija veicis vajadzīgos pasākumus, lai nepieļautu atkārtotu saistību neizpildi. Ja saistību noteikumus neizprot, ir ļoti iespējams, ka saistību kontrole nebūs pietiekama un uzticama.

         b)   Proporcionalitāte

               (28)

               Uzņēmums norādīja, ka cenas pārkāpums noticis vienreiz, jo uzņēmums attiecībā uz samaksas nokavējumu nebija pienācīgi koriģējis pārdošanas cenu. Tomēr tas apgalvoja, ka pārdošanas cena visos citos darījumos noteikti atbildusi MIC. Turklāt tas norādīja arī, ka samaksa nokavēta neparedzētu apstākļu dēļ, jo attiecīgais klients parasti par precēm pirms nosūtīšanas veicot priekšapmaksu.

               (29)

               Atbildot uz šiem argumentiem, jānorāda, ka uzņēmums, uzņemoties saistības, apņēmās nodrošināt, lai neto pārdošanas cenas nevienam pārdevumam, uz ko attiecas saistības, nebūtu zemākas par saistībās noteikto MIC.

               (30)

               Papildus tam, ciktāl ir runa par proporcionalitātes jautājumu, pamatregulā nav tiešas vai netiešas prasības par to, ka saistību neizpilde noteikti ir saistīta ar pārdevumu vai MIC minimālu procentuālu daļu.

               (31)

               Šo pieeju arī apstiprina Pirmās instances tiesas judikatūra, jo tiesa nolēma, ka jebkuras saistības neizpilde ir pietiekams pamats pieņemto saistību atcelšanai (7).

               (32)

               Tādējādi uzņēmuma izvirzītie argumenti par proporcionalitāti neatspēko Komisijas uzskatu, ka saistības nav izpildītas un pieņemtās saistības jāatceļ.

         c)   Uzņēmuma labā ticība

               (33)

               Uzņēmums apgalvoja, ka laikā, kad tas iesniedza regulāros ziņojumus Komisijai, tas uzskatījis, ka ziņojumi ir pilnīgi un informācija tajos ir pilnīga un pareiza.

               (34)

               Uzņēmums nekad nav mēģinājis iesniegt ziņojumus ar nepareizu informāciju, ne arī nesniegt pieprasīto informāciju.

               (35)

               Uzņēmums gan iesniegtajos dokumentos, gan uzklausīšanā arī uzsvēra, ka tas nekad, izņemot divus gadījumus, nav guvis labumu no saistību neizpildes un ka kļūdas nav pieļautas, apejot pasākumus.

               (36)

               Atsaucoties uz iepriekšējiem apsvērumiem, jānorāda, ka netika uzskatīts par subjektu, kas tīši mēģinājis gūt labumu no saistību noteikumu neievērošanas vai kontroles apgrūtināšanas. Tomēr atkārtoto kļūdu dēļ nav iespējams pienācīgi kontrolēt saistību izpildi.

         C.   LĒMUMA 1999/572/EK ATCELŠANA

               (37)

               Ņemot vērā iepriekš minēto, jāatceļ pieņemtās saistības un Lēmums 1999/572/EK. Tādējādi jāpiemēro ar Regulas (EK) Nr. 1858/2005 1. panta 2. punktu noteiktais galīgais antidempinga maksājums,

         IR NOLĒMUSI ŠĀDI.
   1. pants
   Ar šo atceļ Lēmumu 1999/572/EK.
   2. pants
   Šis lēmums stājas spēkā nākamajā dienā pēc tā publicēšanas Eiropas Savienības Oficiālajā Vēstnesī.

      Briselē, 2007. gada 13. novembrī

            Komisijas vārdā —

            Komisijas loceklis

         Peter MANDELSON

      (1)  OV L 56, 6.3.1996., 1. lpp. Regulā jaunākie grozījumi izdarīti ar Regulu (EK) Nr. 2117/2005 (OV L 340, 23.12.2005., 17. lpp.).

      (2)  OV L 217, 17.8.1999., 1. lpp. Regulā grozījumi izdarīti ar Regulu (EK) Nr. 1674/2003 (OV L 238, 25.9.2003., 1. lpp.).

      (3)  OV L 299, 16.11.2005., 1. lpp. Regulā grozījumi izdarīti ar Regulu (EK) Nr. 121/2006 (OV L 22, 26.1.2006., 1. lpp.).

      (4)  OV L 217, 17.8.1999., 63. lpp. Lēmumā jaunākie grozījumi izdarīti ar Lēmumu 2006/38/EK (OV L 22, 26.1.2006., 54. lpp.).

      (5)  OV L 238, 25.9.2003., 13. lpp.

      (6)  OV C 203, 11.8.2004., 4. lpp.

      (7)  Šajā sakarā skatīt lietas T-51/96 Miwon pret Padomi (ECR 2000, II-1841. lpp.) 52. punktu; lietas T-340/99 Arne Mathisen S pret Padomi (ECR 2002, II-2905. lpp.) 80. punktu.


title: 2004/740/EK:Padomes Lēmums (2004. gada 4. oktobris) par dalībvalstu nodarbinātības politikas pamatnostādnēm

text:
               29.10.2004

               LV

               Eiropas Savienības Oficiālais Vēstnesis

               L 326/45

      PADOMES LĒMUMS

   (2004. gada 4. oktobris)
   par dalībvalstu nodarbinātības politikas pamatnostādnēm
   (2004/740/EK)
   EIROPAS SAVIENĪBAS PADOME,
   ņemot vērā Eiropas Kopienas dibināšanas līgumu, un jo īpaši tā 128. panta 2. punktu,
   ņemot vērā Komisijas priekšlikumu,
   ņemot vērā Eiropas Parlamenta atzinumu (1),
   pēc konsultācijas ar Eiropas Ekonomikas un sociālo lietu komiteju,
   ņemot vērā Reģionu komitejas atzinumu (2),
   ņemot vērā Nodarbinātības komitejas atzinumu,
   tā kā:

               (1)

               Eiropas Nodarbinātības stratēģijai ir vadošā loma Lisabonas stratēģijas nodarbinātības un darba tirgus mērķu īstenošanā. Eiropas Nodarbinātības stratēģijas 2003. gada reforma uzsvēra vidēja termiņa orientāciju un Nodarbinātības pamatnostādnēs ieteikto pilna spektra politiku īstenošanas nozīmi.

               (2)

               Nodarbinātības pamatnostādnes būtu pilnībā jāpārskata tikai reizi trijos gados, stingri ierobežojot to atjaunināšanu starpposmos. Eiropas Nodarbinātības darba grupa ieteica sniegt iedarbīgākas rekomendācijas un efektīvāk izmantot speciālistu veiktu salīdzinošu pārskatīšanu, nevis veikt turpmākas izmaiņas pamatnostādnēs.

               (3)

               Gan Eiropas Nodarbinātības darba grupas secinājumi, gan pārskats par dalībvalstu Valsts rīcības plāniem nodarbinātībai, kas iekļauti Kopīgajā nodarbinātības ziņojumā par 2003. un 2004. gadu, parāda, ka dalībvalstīm un sociālajiem partneriem būtu visvairāk jārūpējas par to, lai palielinātu darba ņēmēju un uzņēmumu spēju pielāgoties mainīgajiem ekonomikas apstākļiem un darba tirgus pieprasījumam; piesaistītu vairāk cilvēku, kas ienāk un paliek darba tirgū, kā arī padarītu darbu par reālu izvēles iespēju visiem, tostarp veicinot nenodarbinātu jaunu cilvēku pieeju viņu pirmajai darba vietai un sekmējot vecāka gadagājuma darba ņēmēju palikšanu darba tirgū; ieguldītu arvien vairāk cilvēkkapitālā un mūžizglītībā, kā arī pētniecībā un attīstībā, tostarp tiecoties pēc izciliem rezultātiem; nodrošinātu efektīvu reformu īstenošanu ar labākas vadības palīdzību, tostarp centieniem, kas vērsti uz demokrātiskas iesaistes sekmēšanu, pilsoņu pārliecināšanu par reformu nepieciešamību un saiknes stiprināšanu starp ES finansēšanu, jo īpaši Eiropas Sociālo fondu, un Eiropas Nodarbinātības pamatnostādņu īstenošanu. Šīs prioritātes pilnībā ir savietojamas ar pastāvošajām pamatnostādnēm un uz tām var tiekties saskaņā ar minētajām pamatnostādnēm.

               (4)

               Nodarbinātības pamatnostādnes piemēro jaunajām dalībvalstīm kopš to pievienošanās.

               (5)

               Papildus šīm Nodarbinātības pamatnostādnēm dalībvalstīm būtu pilnībā jāīsteno ekonomikas politikas vispārējās pamatnostādnes un jānodrošina, lai to rīcība pilnībā būtu savietojama ar sakārtotu valsts finanšu un stabilas makroekonomikas uzturēšanu,

         IR PIEŅĒMUSI ŠO LĒMUMU.
   Vienīgais pants
   Dalībvalstu nodarbinātības politikas pamatnostādnes, kas noteiktas pielikumā Padomes Lēmumam 2003/578/EK (2003. gada 22. jūlijs) par dalībvalstu nodarbinātības politikas pamatnostādnēm (3), paliek spēkā, un dalībvalstis tās ņem vērā, īstenojot savu nodarbinātības politiku.

      Luksemburgā, 2004. gada 4. oktobrī

            Padomes vārdā —

            priekšsēdētājs

         A. J. DE GEUS

      (1)  Paziņojums sniegts 2004. gada 22. aprīlī (Oficiālajā Vēstnesī vēl nav publicēts).

      (2)  Paziņojums sniegts 2004. gada 29. septembrī (Oficiālajā Vēstnesī vēl nav publicēts).

      (3)  OV L 197, 5.8.2003., 13. lpp.


title: Padomes Lēmums (1994. gada 24. janvāris) par Eiropas Kopienas un Austrālijas nolīguma par vīna tirdzniecību noslēgšanu

text:
Svarīgs juridisks paziņojums

|

31994D0184

Oficiālais Vēstnesis L 086 , 31/03/1994 Lpp. 0001 - 0002 Speciālizdevums somu valodā: Nodaļa 3 Sējums 56 Lpp. 0146  Speciālizdevums zviedru valodā: Nodaļa 3 Sējums 56 Lpp. 0146

		Padomes Lēmums(1994. gada 24. janvāris)par Eiropas Kopienas un Austrālijas nolīguma par vīna tirdzniecību noslēgšanu(94/184/EK)EIROPAS SAVIENĪBAS PADOME,ņemot vērā Eiropas Kopienas dibināšanas līgumu, jo īpaši tā 113. pantu,ņemot vērā Komisijas priekšlikumu,tā kā Eiropas Kopienas un Austrālijas sarunu ceļā panāktā nolīguma noslēgšana atvieglos un sekmēs vīna tirdzniecību starp līgumslēdzējām pusēm; tā kā tāpēc vēlams apstiprināt minēto nolīgumu;tā kā Komisijai jābūt pilnvarotai izdarīt vajadzīgos tehniskos labojumus saskaņā ar procedūru, kas noteikta 83. pantā Padomes 1987. gada 16. marta Regulā (EEK) Nr. 822/87 par vīna tirgus kopīgo organizāciju [1], lai atvieglotu konkrētu nolīguma noteikumu īstenošanu;tā kā šis nolīgums jāratificē Kopienas līmenī, jo šī nolīguma noteikumi tieši saistīti ar pasākumiem, uz kuriem attiecas kopīgā lauksaimniecības politika, un jo īpaši Kopienas noteikumi par vīnu un vīnogu audzēšanu,IR PIEŅĒMUSI ŠĀDU LĒMUMU.1. pantsAr šo Eiropas Kopienas vārdā apstiprina Eiropas Kopienas un Austrālijas nolīgumu par vīna tirdzniecību, kā arī protokolu un vēstuļu apmaiņu tā pielikumā.Pirmajā daļā minētie dokumenti ir pievienoti šim lēmumam.2. pantsAr šo Padomes priekšsēdētājs tiek pilnvarots iecelt personu, kas ir pilnvarota parakstīt nolīgumu, lai tas kļūtu saistošs Kopienai, un deponēt Kopienas apstiprinājuma dokumentu.Padomes priekšsēdētājs sniedz nolīguma 28. panta 1. punktā minēto paziņojumu.3. pantsAr šo saskaņā ar procedūru, kas noteikta Regulas (EEK) Nr. 822/87 83. pantā nolīguma 17. panta 2. punkta mērķiem Komisiju pilnvaro noslēgt vajadzīgos aktus, ar ko groza nolīgumu.4. pantsKomisijai palīdz dalībvalstu pārstāvji, un tā pārstāv Kopienu apvienotajā komitejā, kas izveidota saskaņā ar nolīguma 18. pantu.5. pantsŠo lēmumu publicē Eiropas Kopienu Oficiālajā Vēstnesī.Briselē, 1994. gada 24. janvārīPadomes vārdā —priekšsēdētājsG. Moraitis[1] OV L 84, 27.3.1987., 1. lpp. Regulā jaunākie grozījumi izdarīti ar Regulu (EEK) Nr. 1566/93 (OV L 154, 25.6.1993., 39. lpp.).--------------------------------------------------


title: 2011/15/ES: Eiropas Centrālās bankas Lēmums ( 2010. gada 20. decembris ) par kontu atvēršanu tādu maksājumu apstrādei, kas saistīti ar EFSF aizdevumiem dalībvalstīm, kuru valūta ir euro (ECB/2010/31)

text:
               14.1.2011

               LV

               Eiropas Savienības Oficiālais Vēstnesis

               L 10/7

         EIROPAS CENTRĀLĀS BANKAS LĒMUMS
   (2010. gada 20. decembris)
   par kontu atvēršanu tādu maksājumu apstrādei, kas saistīti ar EFSF aizdevumiem dalībvalstīm, kuru valūta ir euro
   (ECB/2010/31)
   (2011/15/ES)
   EIROPAS CENTRĀLĀS BANKAS VALDE,
   ņemot vērā Eiropas Centrālo banku sistēmas un Eiropas Centrālās bankas Statūtus un jo īpaši to 17. un 21. pantu,
   tā kā:

               (1)

               Saskaņā ar Eiropas Centrālo banku sistēmas un Eiropas Centrālās bankas Statūtu (turpmāk – “ECBS statūti”) 17. pantu, lai veiktu operācijas, Eiropas Centrālā banka (ECB) var atvērt kontus kredītiestādēm, valsts iestādēm un citiem tirgus dalībniekiem.

               (2)

               Saskaņā ar ECBS Statūtu 21.1. pantu un 21.2. pantu ECB var darboties kā Savienības iestāžu, struktūru, biroju vai aģentūru, dalībvalstu valdību, reģionālu vai vietēju iestāžu vai citu publisku iestāžu, vai citu publisko tiesību subjektu vai publisku uzņēmumu fiskālais aģents.

               (3)

               Saskaņā ar 1. panta 2. punktu 2007. gada 24. jūlija Lēmumā ECB/2007/7 par TARGET2-ECB noteikumiem un nosacījumiem (1) ECB klienti var būt centrālās bankas.

               (4)

               Jāņem vērā EFSF Pamatlīgums starp dalībvalstīm, kuru valūta ir euro, un European Financial Stability Facility, Société Anonyme (EFSF), Luksemburgā reģistrētu akciju sabiedrību, kuras akcionāri ir dalībvalstis, kuru valūta ir euro. EFSF Pamatlīgums stājās spēkā un kļuva saistošs 2010. gada 4. augustā.

               (5)

               Saskaņā ar EFSF Pamatlīgumu un saskaņā ar EFSF dibināšanas noteikumiem, EFSF aizdevuma līgumu veidā (turpmāk – “Aizdevuma līgumi”) sniedz finansējumu dalībvalstīm, kuru valūta ir euro, ja šīm dalībvalstīm ir finanšu grūtības, un tās ar Eiropas Komisiju noslēgušas saprašanās memorandu par piemērojamās politikas nosacījumiem.

               (6)

                  EFSF Pamatlīguma 3. panta 5. punkts paredz, ka aizdevumu, ko EFSF piešķīris dalībvalstij, kuras valūta ir euro, izsniedz, izmantojot EFSF un attiecīgās aizņēmējas dalībvalsts kontus, kas Aizdevuma līguma mērķiem atvērti ECB. ECB 2010. gada 21. septembra Lēmums ECB/2010/15 par EFSF aizdevumu dalībvalstīm, kuru valūta ir euro, pārvaldīšanu (2) paredz noteikumus attiecībā uz EFSF naudas konta atvēršanu ECB Aizdevuma līgumu darbības nodrošināšanai.

               (7)

               Aizdevumu, kas izsniegts saskaņā ar Aizdevuma līgumu, atmaksā, izmantojot attiecīgās aizņēmējas dalībvalsts nacionālas centrālās bankas (NCB) naudas kontu, kas atvērts ECB.

               (8)

               Jāparedz noteikumi attiecībā uz attiecīgo aizņēmēju dalībvalstu NCB naudas kontiem, kuri ECB jāatver Aizdevuma līgumu darbības nodrošināšanai.

         IR PIEŅĒMUSI ŠĀDU LĒMUMU.
   1. pants
   Naudas kontu atvēršana
   ECB pēc aizņēmējas dalībvalsts NCB lūguma var atvērt attiecīgās NCB naudas kontu tādu maksājumu apstrādei, kas saistīti ar Aizdevuma līgumu (turpmāk – “NCB naudas konts”).
   2. pants
   Maksājumu saņemšana naudas kontā
   NCB naudas kontu lieto tikai tādu maksājumu apstrādei, kas saistīti ar Aizdevuma līgumu.
   3. pants
   Rīkojumu pieņemšana
   ECB saistībā ar NCB naudas kontu akceptē tikai konta turētājas NCB norādījumus.
   4. pants
   Atlikums naudas kontos
   NCB naudas kontā nekad nav debeta atlikuma. Tādēļ no šādiem naudas kontiem neveic maksājumus, kas pārsniedz šo kontu kredīta atlikumu.
   5. pants
   Atlīdzība
   ECB par kredīta atlikumu uz nakti NCB kontos maksā procentus, kuru likme ir līdzvērtīga ECB noguldījumu iespējai saskaņā ar principu “faktiskais dienu skaits/360” piemērotajai likmei.
   6. pants
   Stāšanās spēkā
   Šis lēmums stājas spēkā nākamajā dienā pēc tā publicēšanas Eiropas Savienības Oficiālajā Vēstnesī.

      Frankfurtē pie Mainas, 2010. gada 20. decembrī

            ECB prezidents

         Jean-Claude TRICHET

      (1)  OV L 237, 8.9.2007., 71. lpp.

      (2)  OV L 253, 28.9.2010., 58. lpp.


title: Padomes Lēmums (2000. gada 29. jūnijs) par Eiropas Kopienas un Vjetnamas Sociālistiskās Republikas nolīguma vēstuļu apmaiņas veidā, ar ko groza Eiropas Kopienas un Vjetnamas Sociālistiskās Republikas nolīgumu par tekstilizstrādājumu un apģērbu tirdzniecību, parakstīšanu Kopienas vārdā un pagaidu piemērošanu

text:
Svarīgs juridisks paziņojums

|

32000D0464

Oficiālais Vēstnesis L 190 , 27/07/2000 Lpp. 0001 - 0001

		Padomes Lēmums(2000. gada 29. jūnijs)par Eiropas Kopienas un Vjetnamas Sociālistiskās Republikas nolīguma vēstuļu apmaiņas veidā, ar ko groza Eiropas Kopienas un Vjetnamas Sociālistiskās Republikas nolīgumu par tekstilizstrādājumu un apģērbu tirdzniecību, parakstīšanu Kopienas vārdā un pagaidu piemērošanu(2000/464/EK)EIROPAS SAVIENĪBAS PADOME,ņemot vērā Eiropas Kopienas dibināšanas līgumu, un jo īpaši tā 133. pantu saistībā ar 300. panta 2. punkta pirmo teikumu,ņemot vērā Komisijas priekšlikumu,tā kā:(1) Komisija ar Vjetnamas Sociālistisko Republiku Eiropas Kopienas vārdā ir apspriedusi nolīgumu vēstuļu apmaiņas veidā, ar ko groza Eiropas Kopienas un Vjetnamas Sociālistiskās Republikas nolīgumu par tekstilizstrādājumu un apģērbu tirdzniecību, turpmāk – "Nolīgums vēstuļu apmaiņas veidā".(2) 2000. gada 31. martā parafētais Nolīgums vēstuļu apmaiņas veidā jāparaksta Kopienas vārdā.(3) Nolīgums vēstuļu apmaiņas veidā jāpiemēro uz pagaidu laiku no 2000. gada 1. jūlija, līdz būs pabeigtas attiecīgās procedūras tā formālai noslēgšanai, ievērojot savstarpējību,IR PIEŅĒMUSI ŠO LĒMUMU.1. pantsNolīguma vēstuļu apmaiņas veidā parakstīšana ir apstiprināta Kopienas vārdā, ievērojot Padomes Lēmumu par minētā nolīguma noslēgšanu.Minētā nolīguma teksts ir pievienots šim lēmumam.2. pantsPadomes priekšsēdētājs ir pilnvarots iecelt personu(-as), kam ir piešķirtas pilnvaras Kopienas vārdā parakstīt Nolīgumu vēstuļu apmaiņas veidā, ievērojot tā noslēgšanu.3. pantsIevērojot savstarpējību, Nolīgumu vēstuļu apmaiņas veidā piemēro uz pagaidu laiku no 2000. gada 1. jūlija, līdz būs pabeigtas attiecīgās procedūras tā formālai noslēgšanai.4. pantsŠo lēmumu publicē Eiropas Kopienu Oficiālajā Vēstnesī.Tas stājas spēkā publicēšanas dienā.Luksemburgā, 2000. gada 29. jūnijāPadomes vārdā —priekšsēdētājsM. Arcanjo--------------------------------------------------


title: Padomes Lēmums (ES) 2015/268 ( 2014. gada 17. decembris ) par to, lai Eiropas Savienības vārdā parakstītu un provizoriski piemērotu Protokolu Eiropas un Vidusjūras reģiona valstu Nolīgumam, ar ko izveido asociāciju starp Eiropas Kopienu un tās dalībvalstīm, no vienas puses, un Libānas Republiku, no otras puses, par Pamatnolīgumu starp Eiropas Savienību un Libānas Republiku par vispārējiem principiem Libānas Republikas līdzdalībai Savienības programmās

text:
               20.2.2015

               LV

               Eiropas Savienības Oficiālais Vēstnesis

               L 47/1

         PADOMES LĒMUMS (ES) 2015/268
   (2014. gada 17. decembris)
   par to, lai Eiropas Savienības vārdā parakstītu un provizoriski piemērotu Protokolu Eiropas un Vidusjūras reģiona valstu Nolīgumam, ar ko izveido asociāciju starp Eiropas Kopienu un tās dalībvalstīm, no vienas puses, un Libānas Republiku, no otras puses, par Pamatnolīgumu starp Eiropas Savienību un Libānas Republiku par vispārējiem principiem Libānas Republikas līdzdalībai Savienības programmās
   EIROPAS SAVIENĪBAS PADOME,
   ņemot vērā Līgumu par Eiropas Savienības darbību un jo īpaši tā 212. pantu saistībā ar 218. panta 5. un 7. punktu,
   ņemot vērā Eiropas Komisijas priekšlikumu,
   tā kā:

               (1)

               Padome 2007. gada 18. jūnijā pilnvaroja Komisiju risināt sarunas par Protokola noslēgšanu Eiropas un Vidusjūras reģiona valstu Nolīgumam, ar ko izveido asociāciju starp Eiropas Kopienu un tās dalībvalstīm, no vienas puses, un Libānas Republiku, no otras puses (1), par Pamatnolīgumu starp Eiropas Savienību un Libānas Republiku par vispārējiem principiem Libānas Republikas līdzdalībai Savienības programmās (“protokols”).

               (2)

               Sarunas ir pabeigtas.

               (3)

               Protokola mērķis ir paredzēt finanšu un tehniskos noteikumus, kas ļautu Libānas Republikai piedalīties konkrētās Savienības programmās. Horizontālajos principos, ko nosaka protokols, izklāstīti principi ekonomikas, finanšu un tehniskajai sadarbībai, un tie ļauj Libānas Republikai saņemt palīdzību, jo īpaši finansiālu palīdzību, no Savienības saskaņā ar minētajām programmām. Minētie principi ir piemērojami tikai tām Savienības programmām, kurās Libānas Republikas iespēju piedalīties paredz attiecīgie izveides tiesību akti. Tāpēc protokola parakstīšana un provizoriska piemērošana neietver tādu pilnvaru īstenošanu, ko paredz programmās realizētā dažādu nozaru politika un kas tiek īstenotas, izveidojot programmas.

               (4)

               Protokols būtu jāparaksta Savienības vārdā un būtu jāpiemēro provizoriski, kamēr tiek pabeigtas procedūras tā noslēgšanai,

         IR PIEŅĒMUSI ŠO LĒMUMU.
   1. pants
   Ar šo atļauj Savienības vārdā parakstīt Protokolu Eiropas un Vidusjūras reģiona valstu Nolīgumam, ar ko izveido asociāciju starp Eiropas Kopienu un tās dalībvalstīm, no vienas puses, un Libānas Republiku, no otras puses, par Pamatnolīgumu starp Eiropas Savienību un Libānas Republiku par vispārējiem principiem Libānas Republikas līdzdalībai Savienības programmās, ņemot vērā minētā protokola noslēgšanu.
   Protokola teksts ir pievienots šim lēmumam.
   2. pants
   Ar šo Padomes priekšsēdētājs tiek pilnvarots norīkot personu vai personas, kas tiesīgas Savienības vārdā parakstīt Protokolu.
   3. pants
   Protokolu provizoriski piemēro no tā parakstīšanas dienas (2), kamēr tiek pabeigtas procedūras tā noslēgšanai.
   4. pants
   Komisija ir tiesīga Savienības vārdā paredzēt konkrētus noteikumus un nosacījumus, kas attiecas uz Libānas līdzdalību katrā konkrētā Savienības programmā, tostarp veicamo finansiālo ieguldījumu. Komisija pastāvīgi informē attiecīgo Padomes darba grupu.
   5. pants
   Šis lēmums stājas spēkā tā pieņemšanas dienā.

      Briselē, 2014. gada 17. decembrī

            Padomes vārdā –

            priekšsēdētājs

         G. L. GALLETTI

      (1)  OV L 143, 30.5.2006., 2. lpp.

      (2)  Protokola parakstīšanas dienu Padomes Ģenerālsekretariāts publicēs Eiropas Savienības Oficiālajā Vēstnesī.


title: Padomes Lēmums (KĀDP) 2016/1136 (2016. gada 12. jūlijs), ar ko atjaunina to personu, grupu un vienību sarakstu, kurām piemēro 2., 3. un 4. pantu Kopējā nostājā 2001/931/KĀDP par konkrētu pasākumu īstenošanu cīņā pret terorismu, un ar ko atceļ Lēmumu (KĀDP) 2015/2430

text:
               13.7.2016

               LV

               Eiropas Savienības Oficiālais Vēstnesis

               L 188/21

         PADOMES LĒMUMS (KĀDP) 2016/1136
   (2016. gada 12. jūlijs),
   ar ko atjaunina to personu, grupu un vienību sarakstu, kurām piemēro 2., 3. un 4. pantu Kopējā nostājā 2001/931/KĀDP par konkrētu pasākumu īstenošanu cīņā pret terorismu, un ar ko atceļ Lēmumu (KĀDP) 2015/2430
   EIROPAS SAVIENĪBAS PADOME,
   ņemot vērā Līgumu par Eiropas Savienību un jo īpaši tā 29. pantu,
   ņemot vērā Savienības Augstās pārstāves ārlietās un drošības politikas jautājumos priekšlikumu,
   tā kā:

               (1)

               Padome 2001. gada 27. decembrī pieņēma Kopējo nostāju 2001/931/KĀDP (1).

               (2)

               Padome 2015. gada 21. decembrī pieņēma Lēmumu (KĀDP) 2015/2430 (2), ar ko atjaunina to personu, grupu un vienību sarakstu, kurām piemēro 2., 3. un 4. pantu Kopējā nostājā 2001/931/KĀDP (“saraksts”).

               (3)

               Saskaņā ar Kopējās nostājas 2001/931/KĀDP 1. panta 6. punktu ir regulāri jāpārskata personu, grupu un vienību vārdi un nosaukumi sarakstā, lai nodrošinātu pamatojumu to paturēšanai tajā.

               (4)

               Šajā lēmumā ir iekļauts tās pārskatīšanas rezultāts, ko Padome ir veikusi attiecībā uz to personu, grupu un vienību sarakstu, kurām piemēro Kopējās nostājas 2001/931/KĀDP 2., 3. un 4. pantu.

               (5)

               Padome ir pārliecinājusies, ka Kopējās nostājas 2001/931/KĀDP 1. panta 4. punktā minētās kompetentās iestādes ir pieņēmušas lēmumus attiecībā uz visām sarakstā iekļautajām personām, grupām un vienībām, ciktāl tās ir bijušas iesaistītas terora aktos Kopējās nostājas 2001/931/KĀDP 1. panta 2. un 3. punkta nozīmē. Padome ir secinājusi, ka tām personām, grupām un vienībām, uz kurām attiecas Kopējās nostājas 2001/931/KĀDP 2., 3. un 4. pants, būtu jāturpina piemērot tajā paredzētos konkrētos ierobežojošos pasākumus.

               (6)

               Saraksts būtu attiecīgi jāatjaunina, un Lēmums (KĀDP) 2015/2430 būtu jāatceļ,

         IR PIEŅĒMUSI ŠO LĒMUMU.
   1. pants
   To personu, grupu un vienību saraksts, kurām piemēro Kopējās nostājas 2001/931/KĀDP 2., 3. un 4. pantu, ir iekļauts šā lēmuma pielikumā.
   2. pants
   Ar šo atceļ Lēmumu (KĀDP) 2015/2430.
   3. pants
   Šis lēmums stājas spēkā nākamajā dienā pēc tā publicēšanas Eiropas Savienības Oficiālajā Vēstnesī.

      Briselē, 2016. gada 12. jūlijā

            Padomes vārdā –

            priekšsēdētājs

         P. KAŽIMÍR

      (1)  Padomes Kopējā nostāja 2001/931/KĀDP (2001. gada 27. decembris) par konkrētu pasākumu īstenošanu cīņā pret terorismu (OV L 344, 28.12.2001., 93. lpp.).

      (2)  Padomes Lēmums (KĀDP) 2015/2430 (2015. gada 21. decembris), ar ko atjaunina to personu, grupu un vienību sarakstu, kurām piemēro 2., 3. un 4. pantu Kopējā nostājā 2001/931/KĀDP par konkrētu pasākumu īstenošanu cīņā pret terorismu, un ar ko atceļ Lēmumu (KĀDP) 2015/1334 (OV L 334, 22.12.2015., 18. lpp.).

      PIELIKUMS

         LĒMUMA 1. PANTĀ MINĒTAIS PERSONU, GRUPU UN VIENĪBU SARAKSTS

      I.   PERSONAS

                  1.

                     ABDOLLAHI Hamed (jeb Mustafa Abdullahi), dzimis 1960. gada 11. augustā Irānā. Pase: D9004878.

                  2.

                     AL-NASSER, Abdelkarim Hussein Mohamed, dzimis Al Ihsa (Saūda Arābija), Saūda Arābijas pilsonis.

                  3.

                     AL YACOUB, Ibrahim Salih Mohammed, dzimis 16.10.1966. Tarut (Saūda Arābija), Saūda Arābijas pilsonis.

                  4.

                     ARBABSIAR Manssor (jeb Mansour Arbabsiar), dzimis 1955. gada 6. vai 15. martā Irānā. Irānas un ASV pilsonis. Pase: C2002515 (Irāna); pase: 477845448 (ASV). Valstspiederīgā identitātes numurs: 07442833, derīguma termiņš līdz 2016. gada 15. martam (ASV izdota vadītāja apliecība).

                  5.

                     BOUYERI, Mohammed (jeb Abu ZUBAIR, SOBIAR, Abu ZOUBAIR), dzimis 8.3.1978. Amsterdamā (Nīderlande) – Hofstadgroep loceklis.

                  6.

                     IZZ-AL-DIN, Hasan (jeb GARBAYA, Ahmed, SA-ID, SALWWAN, Samir), libānietis, dzimis 1963. gadā Libānā, Libānas pilsonis.

                  7.

                     MOHAMMED, Khalid Shaikh (jeb ALI, Salem, BIN KHALID, Fahd Bin Adballah, HENIN, Ashraf Refaat Nabith, WADOOD, Khalid Adbul), dzimis 14.4.1965. vai 1.3.1964. Pakistānā, pase Nr. 488555.

                  8.

                     SHAHLAI Abdul Reza (jeb Abdol Reza Shala'i, Abd-al Reza Shalai, Abdorreza Shahlai, Abdolreza Shahla'i, Abdul-Reza Shahlaee, Hajj Yusef, Haji Yusif, Hajji Yasir, Hajji Yusif un Yusuf Abu-al-Karkh), dzimis aptuveni 1957. gadā Irānā. Adreses: 1) Kermanshah, Irāna, 2) Mehran militārā bāze, Ilam (Ilāmas) province, Irāna.

                  9.

                     SHAKURI Ali Gholam, dzimis aptuveni 1965. gadā Teherānā, Irānā.

                  10.

                     SOLEIMANI Qasem (jeb Ghasem Soleymani, Qasmi Sulayman, Qasem Soleymani, Qasem Solaimani, Qasem Salimani, Qasem Solemani, Qasem Sulaimani un Qasem Sulemani), dzimis 1957. gada 11. martā Irānā. Irānas valstspiederīgais. Pase: 008827 (Irānas diplomātiskā pase), izdota 1999. gadā. Pakāpe: ģenerālmajors.

            II.   GRUPAS UN VIENĪBAS

                  1.

                     Abu Nidal Organisation – ANO (jeb Fatah Revolutionary Council, Arab Revolutionary Brigades, Black September, Revolutionary Organisation of Socialist Muslims).

                  2.

                     Al-Aqsa Martyrs' Brigade.

                  3.

                  Al-Aqsa e.V.

                  4.

                     Babbar Khalsa.

                  5.

                     Communist Party of the Philippines, arī New People's Army – NPA, Filipīnas.

                  6.

                     Gama'a al-Islamiyya (jeb Al-Gama'a al-Islamiyya) (Islamic Group – IG).

                  7.

                     İslami Büyük Doğu Akıncılar Cephesi – IBDA-C (Great Islamic Eastern Warriors Front).

                  8.

                     Hamas, arī Hamas-Izz al-Din al-Qassem.

                  9.

                     Hizballah Military Wing (jeb Hezbollah Military Wing, Hizbullah Military Wing, Hizbollah Military Wing, Hezballah Military Wing, Hisbollah Military Wing, Hizbu'llah Military Wing, Hizb Allah Military Wing, Jihad Council (un visas vienības tā pakļautībā, tostarp Ārējās drošības organizācija (External Security Organisation)).

                  10.

                     Hizbul Mujahideen – HM.

                  11.

                     Hofstadgroep.

                  12.

                     Khalistan Zindabad Force – KZF.

                  13.

                     Kurdistan Workers' Party – PKK (jeb KADEK, KONGRA-GEL).

                  14.

                     Liberation Tigers of Tamil Eelam – LTTE.

                  15.

                     Ejército de Liberación Nacional (National Liberation Army).

                  16.

                     Palestinian Islamic Jihad – PIJ.

                  17.

                     Popular Front for the Liberation of Palestine – PFLP.

                  18.

                     Popular Front for the Liberation of Palestine – General Command (jeb PFLP – General Command).

                  19.

                     Fuerzas armadas revolucionarias de Colombia – FARC (Revolutionary Armed Forces of Colombia).

                  20.

                     Devrimci Halk Kurtuluș Partisi-Cephesi – DHKP/C (jeb Devrimci Sol (Revolutionary Left), Dev Sol) (Revolutionary People's Liberation Army/Front/Party).

                  21.

                     Sendero Luminoso – SL (Shining Path).

                  22.

                     Teyrbazen Azadiya Kurdistan – TAK (jeb Kurdistan Freedom Falcons, Kurdistan Freedom Hawks).


title: Izpildu Komitejas lēmums (1999. gada 28. aprīlis) par Kopīgās rokasgrāmatas un Kopīgās konsulārās instrukcijas gala variantu (SCH/Com-ex (99) 13)

text:
Svarīgs juridisks paziņojums

|

41999D0013

Oficiālais Vēstnesis L 239 , 22/09/2000 Lpp. 0317 - 0404

		Izpildu Komitejas lēmums(1999. gada 28. aprīlis)par Kopīgās rokasgrāmatas un Kopīgās konsulārās instrukcijas gala variantu(SCH/Com-ex (99) 13)IZPILDU KOMITEJA,ņemot vērā Šengenas Līguma īstenošanas konvencijas 132. pantu,ņemot vērā arī iepriekšminētās konvencijas 3., 5., 6., 7., 8., 11., 12., 17., 18. un 25. pantu, no vienas puses, un tās 9. un 17. pantu, no otras puses,tā kā sakarā ar kopējo politiku par personu pārvietošanos visu Šengenas valstu interesēs ir piemērot vienotus vīzu izsniegšanas noteikumus, lai novērstu iespējamās negatīvās sekas attiecībā uz ieceļošanu Šengenas teritorijā un iekšējo drošību;vēloties balstīties uz līdz šim pozitīvo pieredzi ar Kopīgo konsulāro instrukciju un turpināt saskaņot vīzu izsniegšanas procedūru;ievērojot Šengenas valstu solidaritātes principu,IR PIEŅĒMUSI ŠO LĒMUMU.I. 1. Ar šo pieņem Kopīgās konsulārās instrukcijas pārskatīto variantu (1. papildinājums [1] un tās pielikumus, kā arī2. Kopīgās rokasgrāmatas pārskatīto variantu (2. papildinājums [2]un tās pielikumus.Sastādot šos variantus, ņemti vērā šādi grozījumi: Kopīgās konsulārās instrukcijas 1., 2., 3., 5., 7., 10., 12. un 15. pielikuma un tiem atbilstošo Kopīgās rokasgrāmatas 5., 5. A, 14. B, 10., 6. B, un 14. A pielikuma grozījumi.II. Dokumenti, kas attiecas uz iepriekšējām Kopīgās konsulārās instrukcijas, Kopīgās rokasgrāmatas un to pielikumu variantiem, kuri uzskaitīti 3. papildinājumā, jāaizstāj, tiklīdz ir pieņemti pārskatītie varianti.III. Informācijai 4. papildinājumā ir iekļauts dokuments par pārstāvību, izsniedzot vīzas [3].IV. Lēmums stājas spēkā tā pieņemšanas dienā.Luksemburgā, 1999. gada 28. aprīlīPriekšsēdētājsC. H. Schapper[1] Lēmuma 5., 9. un 10. pielikums ir konfidenciāls. Sk. SCH/Com-ex (98) 17.[2] Konfidenciāls dokuments. Sk. SCH/Com-ex (98) 17.[3] Dokumenta SCH/II (95) 16, 19. variants nav publicēts.--------------------------------------------------1. papildinājumsPapildinājumsKOPĪGĀ KONSULĀRĀ INSTRUKCIJA DIPLOMĀTISKAJĀM PĀRSTĀVNIECĪBĀM UN KONSULĀTIEMSATURSI. | Vispārīgi noteikumi |1. | Darbības joma |2. | Definīcija un vīzu veidi 2.1.Vienotās vīzas2.1.1.Lidostas tranzīta vīzas2.1.2.Tranzīta vīzas2.1.3.Īstermiņa jeb ieceļošanas vīzas: vairākkārtējas ieceļošanas vīzas2.1.4.Grupas vīzas2.2.Ilgtermiņa vīzas2.3.Vīzas ar ierobežotu teritoriālo derīgumu2.4.Vīzas, ko izsniedz uz robežas |II. | Atbildīgā diplomātiskā pārstāvniecība vai konsulāts |1. | Atbildīgās valsts noteikšana 1.1.Valsts, kas ir atbildīga par lēmuma pieņemšanu pieteikuma sakarā1.2.Valsts, kas pārstāv atbildīgo valsti |2. | Vīzu pieteikumi, par kuriem saskaņā ar 17. panta 2. punktu jākonsultējas ar centrālo valsts iestādi vai vienas vai vairāku Līgumslēdzēju Pušu centrālajām iestādēm 2.1.Konsultācijas ar centrālo valsts iestādi2.2.Konsultācijas ar vienas vai vairāku Līgumslēdzēju Pušu centrālajām iestādēm2.3.Konsultāciju procedūra pārstāvības gadījumā |3. | Nerezidentu iesniegtie vīzu pieteikumi |4. | Atļauja izsniegt vienotās vīzas |III. | Pieteikuma procedūras sākšana |1. | Vīzas pieteikuma veidlapas — pieteikuma veidlapu skaits |2. | Pievienojamie dokumenti |3. | Atgriešanās iespēju un iztikas līdzekļu garantijas |4. | Individuālas pārrunas ar pieteikumu iesniedzējiem |IV. | Juridiskais pamats |V. | Pieteikumu un pieņemto lēmumu izskatīšana |Pieteikumu izskatīšanas pamatkritēriji1. | Vīzas pieteikumu izskatīšana 1.1.Vīzas pieteikuma pārbaudīšana1.2.Pieteikuma iesniedzēja identitātes pārbaude1.3.Ceļošanas dokumenta pārbaude1.4.Citu dokumentu pārbaude atkarībā no pieteikumaDokumenti, kas apliecina brauciena mērķiDokumenti, kas apliecina transporta veida izmantošanu un atgriešanosDokumenti, kas apliecina, ka personai ir iztikas līdzekļiDokumenti, kas apliecina, ka personai ir kur apmestiesVajadzības gadījumā citi dokumenti1.5.Pieteikuma iesniedzēja godprātības novērtēšana |2. | Kārtība, kādā pieņem lēmumus par vīzu pieteikumiem 2.1.Lēmums par vīzas veidu un ieceļošanas reižu skaitu2.2.Iestādes, kas iejaucas, administratīvā atbildība2.3.Kārtība, kas jāievēro gadījumos, kad vajadzīgas iepriekšējas konsultācijas ar citu Līgumslēdzēju Pušu centrālajām iestādēma)Kārtībab)Pieteikumu nosūtīšana valsts centrālajai iestādeic)Centrālajai iestādei nosūtītā informācijad)Pieteikumu nosūtīšana no vienas centrālās iestādes uz citue)Atbildes izsūtīšanas termiņš: pagarināšanaf)Konsultāciju rezultātā pieņemtais lēmumsg)Noteiktu dokumentu pārsūtīšana2.4.Atteikums izskatīt pieteikumu un izsniegt vīzu |3. | Vīzas ar ierobežotu teritoriālo derīgumu |VI. | Vīzu ielīmju aizpildīšana |1. | Kopīgo ierakstu daļa (8. DAĻA) 1.1.Iedaļa "DERĪGA"1.2.Iedaļa "NO…LĪDZ"1.3.Iedaļa "IECEĻOŠANAS REIŽU SKAITS"1.4.Iedaļa "UZTURĒŠANĀS ILGUMS… DIENAS"1.5.Iedaļa "IZDOTA (vieta)…,… (datums)"1.6.Iedaļa "PASES NUMURS"1.7.Iedaļa "VĪZAS VEIDS" |2. | Valstu ierakstu daļa (komentāriem) (9. daļa) |3. | Vīzu izsniegušās pārstāvniecības vai konsulāta zīmoga daļa (4. daļa) |4. | Elektroniski skenējamā iedaļa (5. iedaļa) |5. | Citi ar vīzu izsniegšanu saistītie aspekti 5.1.Vīzu parakstīšana5.2.Aizpildīto vīzu ielīmju anulēšana5.3.Vīzu ielīmju ielīmēšana pasēs5.4.Pases un ceļošanas dokumenti, kuros drīkst ielīmēt vienotās vīzas |VII. | Administratīvā vadība un organizācija |1. | Vīzu daļu darba organizēšana |2. | Arhivēšana |3. | Vīzu reģistri |4. | Par vīzu izsniegšanu iekasējamās nodevas |VIII. | Konsulārā sadarbība vietējā līmenī |1. | Vietēja līmeņa konsulārās sadarbības pamatprincipi |2. | Kā izvairīties no vairākiem vienlaicīgi iesniegtiem pieteikumiem vai pieteikumiem, kas iesniegti drīz pēc atteikuma izsniegt vīzu |3. | Pieteikuma iesniedzēja godprātības novērtējums |4. | Apmaiņa ar statistikas datiem |--------------------------------------------------2. papildinājumsKONFIDENCIĀLSKOPĪGĀ ROKASGRĀMATAKONFIDENCIĀLS--------------------------------------------------3. papildinājumsŠādi Izpildu Komitejas un Centrālās grupas lēmumi tiek atcelti:a) Izpildu Komitejas lēmumi:1993. gada 14. decembra SCH/Com-ex (93)4 Rev. 2 corr.1993. gada 14. decembra SCH/Com-ex (93)5 Rev.1994. gada 27. jūnija SCH/Com-ex (94)51994. gada 27. jūnija SCH/Com-ex (94)61994. gada 27. jūnija SCH/Com-ex (94)71994. gada 27. jūnija SCH/Com-ex (94)121994. gada 21. novembra SCH/Com-ex (94)201994. gada 22. decembra SCH/Com-ex (94)231994. gada 22. decembra SCH/Com-ex (94)241995. gada 28. aprīļa SCH/Com-ex (95)11995. gada 28. aprīļa SCH/Com-ex (95)41995. gada 29. jūnija SCH/Com-ex (95)15 Rev. 21995. gada 20. decembra SCH/Com-ex (95)22 Rev.1996. gada 27. jūnija SCH/Com-ex (96)14 Rev.1996. gada 19. decembra SCH/Com-ex (96)241997. gada 24. jūnija SCH/Com-ex (97)131997. gada 7. oktobra SCH/Com-ex (97)211997. gada 15. decembra SCH/Com-ex (97)361997. gada 15. decembra SCH/Com-ex (97)411998. gada 21. aprīļa SCH/Com-ex (98)131998. gada 16. septembra SCH/Com-ex (98)361998. gada 16. septembra SCH/Com-ex (98)38 corr.1998. gada 16. decembra SCH/Com-ex (98)541998. gada 16. decembra SCH/Com-ex (98)55b) Centrālās grupas lēmumi:1996. gada 12. marta SCH/C (96)161996. gada 26. aprīļa SCH/C (96)321996. gada 28. maija SCH/C (96)401996. gada 23. maija SCH/C (96)411996. gada 11. maija SCH/C (96)961997. gada 17. janvāra SCH/C (97)91997. gada 7. jūlija SCH/C (97)951997. gada 7. oktobra SCH/C (97)791998. gada 30. marta CH/Pers (98)9 Rev.1998. gada 31. marta CH/Pers (98)25 Rev. 21998. gada 15. decembra SCH/C (98)135--------------------------------------------------


title: Padomes lēmums (2000. gada 13. marts), ar ko groza Lēmumu 1999/70/EK par dalībvalstu centrālo banku ārējiem revidentiem

text:
Svarīgs juridisks paziņojums

|

32000D0223

Oficiālais Vēstnesis L 071 , 18/03/2000 Lpp. 0024 - 0024

		Padomes lēmums(2000. gada 13. marts),ar ko groza Lēmumu 1999/70/EK par dalībvalstu centrālo banku ārējiem revidentiem(2000/223/EK)EIROPAS SAVIENĪBAS PADOME,ņemot vērā Eiropas Centrālo banku sistēmas un Eiropas Centrālās bankas statūtus, un jo īpaši to 27. panta 1. punktu,ņemot vērā Eiropas Centrālās bankas (še turpmāk "ECB") 2000. gada 21. februāra Ieteikumu,tā kā:(1) ECB un dalībvalstu centrālo banku (še turpmāk "DCB") pārskati ir jāpārbauda neatkarīgiem ārējiem revidentiem, ko ieteikusi ECB Padome un apstiprinājusi Eiropas Savienības Padome.(2) ECB Padome ir ieteikusi Padomei, sākot no 2000. finanšu gada sākuma, apstiprināt ar Padomes Lēmumu 1999/70/EK [1] apstiprināta viena Deutsche Bundesbank ārējā revidenta aizstāšanu.(3) Ir jāievēro ECB Padomes Ieteikums,IR PIEŅĒMUSI ŠO LĒMUMU.1. pantsLēmuma 1999/70/EK 1. panta 2. punktu aizstāj ar šādu punktu:"2. Ar šo par Deutsche Bundesbank gada pārskatu ārējiem revidentiem, sākot no 2000. finanšu gada, ir apstiprināti KPMG Deutsche Treuhand-Gesellschaft AG un Ernst & Young Deutsche Allgemeine Treuhand AG"2. pantsŠo lēmumu paziņo ECB.3. pantsŠo lēmumu publicē Eiropas Kopienu Oficiālajā Vēstnesī.Briselē, 2000. gada 13. martāPadomes vārdā —priekšsēdētājsJ. Pina Moura[1] OV L 22, 29.1.1999., 69. lpp.--------------------------------------------------


title: Eiropas Parlamenta Lēmums (2009. gada 23. aprīlis) par Eiropas Pārtikas nekaitīguma iestādes 2007. finanšu gada budžeta izpildes apstiprināšanu

text:
               26.9.2009

               LV

               Eiropas Savienības Oficiālais Vēstnesis

               L 255/185

         EIROPAS PARLAMENTA LĒMUMS
   (2009. gada 23. aprīlis)
   par Eiropas Pārtikas nekaitīguma iestādes 2007. finanšu gada budžeta izpildes apstiprināšanu
   (2009/675/EK)
   EIROPAS PARLAMENTS,

               —

               ņemot vērā Eiropas Pārtikas nekaitīguma iestādes 2007. finanšu gada galīgos pārskatus (1),

               —

               ņemot vērā Revīzijas palātas ziņojumu par Eiropas Pārtikas nekaitīguma iestādes 2007. finanšu gada pārskatiem, ar Iestādes atbildēm (2),

               —

               ņemot vērā Padomes 2009. gada 10. februāra ieteikumu (5588/2009 – C6-0060/2009),

               —

               ņemot vērā EK līgumu un it īpaši tā 276. pantu,

               —

               ņemot vērā Padomes 2002. gada 25. jūnija Regulu (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (3), un it īpaši tās 185. pantu,

               —

               ņemot vērā Eiropas Parlamenta un Padomes 2002. gada 28. janvāra Regulu (EK) Nr. 178/2002, ar ko paredz pārtikas aprites tiesību aktu vispārīgus principus un prasības, izveido Eiropas Pārtikas nekaitīguma iestādi un paredz procedūras saistībā ar pārtikas nekaitīgumu (4), un it īpaši tās 44. pantu,

               —

               ņemot vērā Komisijas 2002. gada 19. novembra Regulu (EK, Euratom) Nr. 2343/2002 par pamata Finanšu regulu struktūrām, kas minētas 185. pantā Padomes Regulā (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (5), un it īpaši tās 94. pantu,

               —

               ņemot vērā Reglamenta 71. pantu un V pielikumu,

               —

               ņemot vērā Budžeta kontroles komitejas ziņojumu un Vides, sabiedrības veselības un pārtikas nekaitīguma komitejas atzinumu (A6-0172/2009),

               1.

               sniedz Eiropas Pārtikas nekaitīguma iestādes izpilddirektorei apstiprinājumu par iestādes 2007. finanšu gada budžeta izpildi;

               2.

               izklāsta savus konstatējumus turpmāk tekstā iekļautajā rezolūcijā;

               3.

               uzdod priekšsēdētājam šo lēmumu un rezolūciju, kas ir tā neatņemama daļa, nosūtīt Eiropas Pārtikas nekaitīguma iestādes izpilddirektorei, Padomei, Komisijai un Revīzijas palātai, kā arī nodrošināt to publicēšanu Eiropas Savienības Oficiālajā Vēstnesī (L sērijā).

            Priekšsēdētājs

         Hans-Gert PÖTTERING

            Ģenerālsekretārs

         Klaus WELLE

      (1)  OV C 278, 31.10.2008., 35. lpp.

      (2)  OV C 311, 5.12.2008., 100. lpp.

      (3)  OV L 248, 16.9.2002., 1. lpp.

      (4)  OV L 31, 1.2.2002., 1. lpp.

      (5)  OV L 357, 31.12.2002., 72. lpp.

   EIROPAS PARLAMENTA REZOLŪCIJA
   (2009. gada 23. aprīlis)
   ar konstatējumiem, kas ir neatņemama daļa no Lēmuma par Eiropas Pārtikas nekaitīguma iestādes 2007. finanšu gada budžeta izpildes apstiprināšanu
   EIROPAS PARLAMENTS,

               —

               ņemot vērā Eiropas Pārtikas nekaitīguma iestādes 2007. finanšu gada galīgos pārskatus (1),

               —

               ņemot vērā Revīzijas palātas ziņojumu par Eiropas Pārtikas nekaitīguma iestādes 2007. finanšu gada pārskatiem, ar Iestādes atbildēm (2),

               —

               ņemot vērā Padomes 2009. gada 10. februāra ieteikumu (5588/2009 – C6-0060/2009),

               —

               ņemot vērā EK līgumu un it īpaši tā 276. pantu,

               —

               ņemot vērā Padomes 2002. gada 25. jūnija Regulu (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (3), un it īpaši tās 185. pantu,

               —

               ņemot vērā Eiropas Parlamenta un Padomes 2002. gada 28. janvāra Regulu (EK) Nr. 178/2002, ar ko paredz pārtikas aprites tiesību aktu vispārīgus principus un prasības, izveido Eiropas Pārtikas nekaitīguma iestādi un paredz procedūras saistībā ar pārtikas nekaitīgumu (4), un it īpaši tās 44. pantu,

               —

               ņemot vērā Komisijas 2002. gada 19. novembra Regulu (EK, Euratom) Nr. 2343/2002 par pamata Finanšu regulu struktūrām, kas minētas 185. pantā Padomes Regulā (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (5), un it īpaši tās 94. pantu,

               —

               ņemot vērā Reglamenta 71. pantu un V pielikumu,

               —

               ņemot vērā Budžeta kontroles komitejas ziņojumu un Vides, sabiedrības veselības un pārtikas nekaitīguma komitejas atzinumu (A6-0172/2009),

               A.

               tā kā Eiropas Revīzijas palāta (ERP) norādīja, ka tā ir guvusi pamatotu pārliecību par to, ka gada pārskati par 2007. finanšu gadu ir ticami un ka pakārtotie darījumi ir likumīgi un pareizi;

               B.

               tā kā 2008. gada 22. aprīlī Parlaments sniedza Eiropas Pārtikas nekaitīguma iestādes izpilddirektorei apstiprinājumu par iestādes 2006. finanšu gada budžeta izpildi (6) un lēmumam par budžeta izpildes apstiprināšanu pievienotajā rezolūcijā cita starpā:

                           —

                           konstatēja, ka maksājumu zemais izlietojums 2006. gadā galvenokārt bija saistīts ar to, ka iestādei bija grūti atrast augsti kvalificētu zinātnisko personālu darbam Parmas birojā; uzsvēra, ka līdz 2006. gada beigām bija aizpildītas tikai divas trešdaļas no iestādes amatu sarakstā paredzētajām 250 vietām; uzsvēra, ka darbinieku trūkuma dēļ darbības budžetu izlietoja mazākā apmērā,

                           —

                           konstatēja, ka 2006. gadā ir izlietoti 56 % administratīvajiem izdevumiem paredzēto apropriāciju un 50 % pamatdarbības izdevumiem paredzēto apropriāciju, ka 2006. gada beigās anulēti 20 % apropriāciju, kuras bija pārnestas no 2005. gada un ka veikti daudzi pārskaitījumi, īpaši daudz – gada beigās;

               1.

               pievērš uzmanību ERP konstatējumam, ka apropriācijas EUR 8 600 000 apmērā tika pārnestas uz 2008. gadu, bet EUR 4 800 000 lielas apropriācijas – anulētas; konstatē, ka tas daļēji skaidrojams ar to, ka 2007. gada dotāciju piešķiršanas plānu pieņēma ar kavēšanos un līdz ar to kavējās arī tā izpilde; konstatē, ka no iepriekšējā gada tika pārnestas apropriācijas EUR 7 900 000 apmērā un no tām EUR 4 500 000 bija paredzēti pamatdarbības izdevumiem; konstatē, ka vairāk nekā 25 % no pārnestajām un pamatdarbības izdevumiem paredzētajām apropriācijām gada beigās bija jāanulē;

               2.

               pauž bažas par ERP secinājumu, ka šī situācija ir pretrunā gada pārskata principam un norāda uz nepilnībām iestādes darbības un budžeta plānošanā;

               3.

               pievērš uzmanību iestādes atbildei, ka tā 2008. gadā veica vairākus pasākumus, lai uzlabotu budžeta pārvaldību, piemēram, veidnes, rokasgrāmatas un papildu administratīvo atbalstu, lai paātrinātu procesu saistībā ar uzaicinājumiem iesniegt dotāciju priekšlikumus;

               4.

               ņem vērā iestādes atbildi, ka attiecībā uz pārnestajām apropriācijām to īpatsvars salīdzinājumā ar 2006. gadu (22 %) ir samazinājies (17–18 %); tomēr, pamatojoties uz galīgo pārskatu, konstatē, ka faktiskais pārnesto apropriāciju apmērs ir palielinājies no EUR 7 900 000 2006. gadā līdz EUR 8 600 000 2007. gadā;

               5.

               prasa iestādei ņemt vērā ERP piezīmes un censties vēl vairāk uzlabot un paātrināt budžeta izpildi; prasa iestādei 2008. gada darbības pārskatā sniegt informāciju par turpmākiem pasākumiem;

               6.

               pievērš uzmanību ERP konstatējumam, ka iestāde grāmatojusi Komisijas finansējumu, lai sagatavotu Horvātijas un Turcijas iestāšanos ES, kā parastu subsīdiju, lai gan to vajadzēja grāmatot kā piešķirtos ieņēmumus;

               7.

               ņem vērā iestādes atbildi, ka no 2008. gada visu īpašo finansējumu reģistrē kā piešķirtos ieņēmumus;

               8.

               pievērš uzmanību ERP konstatējumam par nepilnībām komandējumu pārvaldībā un lielo izņēmumu skaitu un to augsto vērtību;

               9.

               ņem vērā iestādes atbildi, ka šī situācija bija saistīta ar konkrētu vienību, kurā vēlāk ir ieviestas organizatoriskas pārmaiņas;

               10.

               norāda, ka 2007. gads bija piektais iestādes darbības gads;

               11.

               uzsver iestādes nozīmi, sniedzot neatkarīgas zinātniskas konsultācijas visos jautājumos, kas tieši vai netieši skar pārtikas nekaitīgumu, tostarp dzīvnieku veselības un labturības, kā arī augu aizsardzības jautājumos, un to, ka šis darbs ir aizvien vairāk nepieciešams, ņemot vērā patērētāju bažas un nepieciešamību pienācīgi informēt par zinātniskiem ieteikumiem;

         Saistībā ar iepriekšējo gadu budžeta izpildes apstiprinājumiem veiktie pasākumi

               12.

               pauž atzinību par to, ka, vairākus gadus sastopoties ar grūtībām augsti kvalificēta zinātniskā personāla nokomplektēšanā Parmas birojā, iestādei izdevies aizpildīt 273 no 300 amatu sarakstā paredzētajām vietām;

               13.

               konstatē, ka personālam paredzētās budžeta pozīcijas izpildes līmenis bija 95 % prognozēto 97 % vietā; tomēr norāda, ka iestādei joprojām ir grūti atrast augsti kvalificētus zinātniskos līdzstrādniekus darbam Parmas birojā;

               14.

               personāla jautājumos aicina iepazīties ar darbinieku aptauju, kas tika veikta 2007. gada beigās; mudina iestādes vadību regulāri veikt šādu aptauju un tās rezultātus ņemt vērā personālvadības politikā un ikdienas darbā;

               15.

               tomēr norāda, ka gan iepriekšējo gadu budžeta izpildes apstiprinājumos, gan pašreizējā ERP ziņojumā ir atkārtoti uzsvērtas darbā pieņemšanas procedūru nepilnības;

               16.

               prasa, lai iestāde steidzami nodrošinātu tās darbā pieņemšanas procedūru atbilstību noteikumiem;

               17.

               konstatē, ka tāpat kā iepriekšējo gadu budžeta izpildes apstiprinājumos iestāde ir saņēmusi ERP kritiku par to, ka vairākos gadījumos nav ievēroti iepirkuma noteikumi; prasa, lai iestāde pievērstu īpašu uzmanību iepirkuma noteikumu piemērošanai;

               18.

               prasa iestādei 2008. gada darbības pārskatā sniegt detalizētu informāciju par pasākumiem, kas veikti, lai labotu nepilnības darbā pieņemšanas un iepirkuma jomās;

               19.

               norāda, ka 2009. gada 1. martā iestādes izpilddirektore pārņēma aģentūru tīkla koordinatora pienākumus;

               20.

               norāda, ka lēmumam par budžeta izpildes apstiprināšanu ir pievienoti arī horizontāla rakstura konstatējumi, un sakarā ar tiem vērš uzmanību uz Parlamenta 2009. gada 23. aprīļa rezolūciju par ES aģentūru finanšu pārvaldību un kontroli (7).

      (1)  OV C 278, 31.10.2008., 35. lpp.

      (2)  OV C 311, 5.12.2008., 100. lpp.

      (3)  OV L 248, 16.9.2002., 1. lpp.

      (4)  OV L 31, 1.2.2002., 1. lpp.

      (5)  OV L 357, 31.12.2002., 72. lpp.

      (6)  OV L 88, 31.3.2009., 184. lpp.

      (7)  Skatīt šā Oficiālā Vēstneša 206. lpp.


title: Komisijas Lēmums ( 2012. gada 21. jūnijs ), ar ko Farmakovigilances riska novērtējuma padomdevējā komitejā ieceļ neatkarīgus zinātniskos ekspertus  Dokuments attiecas uz EEZ

text:
               22.6.2012

               LV

               Eiropas Savienības Oficiālais Vēstnesis

               C 182/9

         KOMISIJAS LĒMUMS
   (2012. gada 21. jūnijs),
   ar ko Farmakovigilances riska novērtējuma padomdevējā komitejā ieceļ neatkarīgus zinātniskos ekspertus
   (Dokuments attiecas uz EEZ)
   2012/C 182/06
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2004. gada 31. marta Regulu (EK) Nr. 726/2004, kas nosaka cilvēkiem paredzēto un veterināro zāļu reģistrēšanas un uzraudzības Kopienas procedūras un izveido Eiropas Zāļu aģentūru (1), un jo īpaši tās 61.a panta 1. punktu.
   tā kā:

               (1)

               Regulas (EK) Nr. 726/2004 61.a panta 1. punktā noteikts, ka Komisija ieceļ sešus neatkarīgus zinātniskos ekspertus par Farmakovigilances riska novērtējuma padomdevējas komitejas locekļiem.

               (2)

               Regulas (EK) Nr. 726/2004 61.a panta 1. punktā paredzēts, ka Komisija minētos locekļus ieceļ, lai nodrošinātu attiecīgās pieredzes pieejamību komitejā.

               (3)

               Saskaņā ar Regulas (EK) Nr. 726/2004 61.a panta 1. punktu Komisija ir publicējusi uzaicinājumu izteikt interesi.

               (4)

               Komitejas locekļus ieceļ uz trīs gadu termiņu, kas sākas 2012. gada 2. jūlijā un ko var vienreiz pagarināt.

               (5)

               Ja ar šo lēmumu ieceltais neatkarīgais zinātniskais eksperts vairs nav spējīgs efektīvi piedalīties komitejas darbā vai atkāpjas no amata, Komisija uz atlikušo locekļa pilnvaru darbības termiņu var iecelt aizstājēju no rezerves saraksta,

         IR PIEŅĒMUSI ŠO LĒMUMU.
   1. pants
   Ar šo turpmāk minētās personas no 2012. gada 2. jūlija uz trīs gadu termiņu ieceļ par Farmakovigilances riska novērtējuma padomdevējas komitejas locekļiem:

               —

                  Jane Ahlqvist RASTAD,

               —

                  Marie Louise DE BRUIN,

               —

                  Stephen J. W. EVANS,

               —

                  Brigitte KELLER-STANISLAWSKI,

               —

                  Hervé LE LOUET,

               —

                  Lennart WALDENLIND.

         2. pants
   Ar šo turpmāk minētās personas dilstošā secībā pēc sasniegtajiem rezultātiem iekļauj rezerves sarakstā:

               —

                  Thierry TRENQUE,

               —

                  Michael THEODORAKIS,

               —

                  Giampiero MAZZAGLIA,

               —

                  Marie-Christine PERAULT-POCHAT,

               —

                  Annemarie HVIDBERG HELLEBEK.

      Briselē, 2012. gada 21. jūnijā

            Komisijas vārdā –

            Komisijas loceklis

         John DALLI

      (1)  OV L 136, 30.4.2004., 1. lpp.


title: Komisijas Lēmums (1997. gada 22. jūlijs) par Eiropas tehniskā apstiprinājuma vispārīgo modeli attiecībā uz būvizstrādājumiemDokuments attiecas uz EEZ

text:
Svarīgs juridisks paziņojums

|

31997D0571

Oficiālais Vēstnesis L 236 , 27/08/1997 Lpp. 0007 - 0013

		Komisijas Lēmums(1997. gada 22. jūlijs)par Eiropas tehniskā apstiprinājuma vispārīgo modeli attiecībā uz būvizstrādājumiem(dokuments attiecas uz EEZ)(97/571/EK)EIROPAS KOPIENU KOMISIJA,ņemot vērā Eiropas Kopienas dibināšanas līgumu,ņemot vērā Padomes 1988. gada 21. decembra Direktīvu 89/106/EEK par dalībvalstu normatīvo un administratīvo aktu tuvināšanu attiecībā uz būvizstrādājumiem [1], kas grozīta ar Direktīvu 93/68/EEK [2], un jo īpaši tās II pielikumu,tā kā Direktīvas 89/106/EEK 8. pants paredz Eiropas tehnisko apstiprinājuma piešķiršanu dažiem produktiem, jo īpaši tiem, kuriem nav ne saskaņota standarta, ne atzīta valsts standarta, ne saskaņota standarta pilnvarojuma, un tiem produktiem, kuri būtiski atšķiras no saskaņotajiem vai atzītajiem valsts standartiem;tā kā ar Komisijas Lēmumu 94/23/EK [3] noteikti kopīgi procedūras noteikumi Eiropas tehniskā apstiprinājuma pieprasīšanai, sagatavošanai un izsniegšanai;tā kā minētā lēmuma 1. pielikums paredz Eiropas tehniskā apstiprinājuma satura un formas atbilstību "vispārīgam modelim", par kuru vienojas Komisija;tā kā šajā direktīvā paredzētie pasākumi ir saskaņā ar Būvniecības pastāvīgās komitejas atzinumu,IR PIEŅĒMUSI ŠO LĒMUMU.Vienīgais pantsŅemot vērā Direktīvu 89/106/EEK, Eiropas tehniskos apstiprinājumus veic saskaņā ar šī lēmuma pielikumā paredzēto vispārīgo modeli.Briselē, 1997. gada 22. jūlijāKomisijas vārdā —Komisijas loceklisMartin Bangemann[1] OV L 40, 11.2.1989., 12. lpp.[2] OV L 220, 30.8.1993., 1. lpp.[3] OV L 17, 20.1.1994., 34. lpp.--------------------------------------------------PIELIKUMSEIROPAS TEHNISKĀ APSTIPRINĀJUMA (ETA) VISPĀRĪGAIS MODELISPiezīmeŠis Eiropas tehniskā apstiprinājuma vispārīgais modelis paredzēts ETA noformējuma faktiskās līdzības nodrošināšanai neatkarīgi no attiecīgā(-ajiem) būvizstrādājuma(-iem) un Eiropas tehniskā apstiprinājuma organizācijas (EOTA), kas izsniedz ETA.Tālab "vispārīgais modelis" nosaka:- vispārīgu saturu, kopīgas iedaļas un to numerāciju,- vispārīgu pozīciju formulējumu,- kopīgu noteikumu formulējumuun sniedz vispārīgu informāciju (kursīvā) par to, kā jāsagatavo ETA dažādas iedaļas un konkrēti noteikumi.…tās apstiprinātājas iestādes vārds, adrese un logotips, kas izsniedz ETA;Pilnvarots un informēts, ievērojot 10. pantu Padomes 1988. gada 21. decembra Direktīvā 89/106/EEK par dalībvalstu normatīvo un administratīvo aktu tuvināšanu attiecībā uz būvizstrādājumiem.EOTALOCEKLlS(noformēts uz veidlapas ar EOTA logotipu)EIROPAS TEHNISKO APSTIPRINĀJUMU ORGANIZĀCIJA…raksta pilnu EOTA nosaukumu angļu valodā un jaunā rindā valsts valodā(-ās) norāda tās apstiprinātājas iestādes nosaukumu, kas izsniedz ETAEIROPAS TEHNISKAIS APSTIPRINĀJUMS (ETA) –… (numurs saskaņā ar EOTA numerācijas sistēmu)Komercnosaukums:…raksta komercnosaukumu(-s), ja tāds(-i) ir, vai citu atsauci uz materiālu(-iem), ko izmanto Kopienā (un citās EEZ valstīs) ražojumu tirdzniecībā. Komercnosaukumam(-iem) vai citai atsaucei uz materiālu(-iem) nevajadzētu izraisīt pārpratumus attiecībā uz materiāla(-u) izgatavošanu vai paredzēto pielietojumu.Apstiprinājuma īpašnieks:…raksta izgatavotāja vai tā izvirzītā pārstāvja vārdu un adresi, kas reģistrēts Kopienā un kuram izsniedz ETA (Padomes Direktīvas 89/106/EEK 9. panta 3. punkts, turpmāk tekstā"CPD"(kopīgie procedūras noteikumi); kopīgo procedūras noteikumu 2.1. punkts, turpmāk tekstā"CPD", Komisijas Lēmuma 94/23/EK pielikumā).Būvizstrādājuma(-u) vispārīgais(-ie) veids(-i) un pielietojums:…norāda tāda materiāla(-u) vispārīgo(-os) veidu(-us) un paredzēto pielietojumu, uz kuru attiecas ETA, kā arī, ja vajadzīgs, galvenos izgatavošanas līmeņus/pakāpes (saskaņā ar CPD 3. panta 2. punktu un 6. panta 3. punktu), pirmkārt, EOTA izdevējiestādes valsts valodā(-ās) un tad angļu valodas tulkojumā.Derīgs | no:… līdz:… (Skatīt CPD 8. panta 4. punktu). |Ražotājuzņēmums(-i) [1]:… norāda ražotājuzņēmumu(-us). Ja ir liels skaits ražošanas uzņēmumu/vietu, tie jānorāda pielikumā, uz kuru šeit norāda atsauces.Šis Eiropas tehniskais apstiprinājums ietver lappuses, to skaitā pielikumus, kas veido šī dokumenta sastāvdaļu. (Norāda lappušu kopējo skaitu (tekstu un rasējumus, ja tādi ir, galvenajā daļā un pielikumos) un pielikumu skaitu.)I. JURIDISKAIS PAMATS UN VISPĀRĪGI NOSACĪJUMI1. Šo Eiropas tehnisko apstiprinājumu izsniedz (apstiprinātājas iestādes nosaukums) saskaņā ar:- Padomes 1988. gada 21. decembra Direktīvu 89/106/EEK par dalībvalstu normatīvo un administratīvo aktu tuvināšanu attiecībā uz būvizstrādājumiem [2],- norāda attiecīgos valsts tiesību aktus, kas pārņem CPD – tikai gadījumā, ja to pieprasa apstiprinājuma izdevējiestādes dalībvalsts tiesību akti,- tiem kopīgajiem procedūras noteikumiem Eiropas tehniskā apstiprinājuma pieprasīšanai, sagatavošanai un izsniegšanai, kas norādīti Komisijas Lēmuma 94/23/EK [3] pielikumā,- pamatnostādni…norāda ETA vadlīniju numuru un nosaukumu, pamatojoties uz ko piešķir ETA, ja vien ETA nav izsniegts bez ETA vadlīnijām, saskaņā ar kopīgo procedūras noteikumu 3.2. punktu, ievērojot CPD 9. panta 2. punktu.2. …(apstiprinājuma izdevējiestādes nosaukums) pilnvarots(-a) pārbaudīt, vai ievēro šos Eiropas tehniskā apstiprinājuma noteikumus. Pārbaudi veic ražotājuzņēmumā(-os) (piemēram, attiecībā uz Eiropas tehniskajā apstiprinājumā paredzēto norāžu izpildi ražošanas procesā). Eiropas tehniskā apstiprinājuma īpašnieks tomēr ir atbildīgs par materiālu atbilstību Eiropas tehniskajam apstiprinājumam un to piemērotību paredzētajam pielietojumam.3. Šis Eiropas tehniskais apstiprinājums nav nododams citiem ražotājiem vai ražotāju pārstāvjiem, kā vien tiem, kas norādīti 1. lappusē, vai citiem ražotājuzņēmumiem, kā vien 1. lappusē minētajiem, ko nosaka šis Eiropas tehniskais apstiprinājums (lieko svītro).4. Šo Eiropas tehnisko apstiprinājumu atsauc ar… (apstiprinājuma izdevējiestādes nosaukums), ievērojot Padomes Direktīvas 89/106/EEK 5. panta 1. punktu.5. Šī Eiropas tehniskā apstiprinājuma kopijai jābūt pilnīgai arī tai, ko nosūta ar elektroniskajiem līdzekļiem. Tomēr daļēju kopiju izsniedz ar… (apstiprinājuma izdevējiestādes nosaukums) rakstveida saskaņojumu. Šajā gadījumā nosaka daļēju kopiju. Reklāmas prospektu teksti un rasējumi nedrīkst būt pretrunā vai izmantoti pārprotami attiecībā uz Eiropas tehnisko apstiprinājumu.6. Eiropas tehnisko apstiprinājumu izsniedz apstiprinātāja iestāde tās valsts valodā(-ās). Šīm versijām pilnībā jāatbilst tām, ko EOTA izmanto apritē. Jānosaka tulkojumi citās valodās.II. ĪPAŠI NOSACĪJUMI ATTIECĪBĀ UZ EIROPAS TEHNISKO APSTIPRINĀJUMU1. Materiāla(-u) definīcija(-as) un paredzētais pielietojumsNorāda materiāla(-u) tehnisko aprakstu un nosaka paredzēto pielietojumu:- viena (vai mazāk) lappuses ar tekstu un vispārīgu(-iem) rasējumu(-iem), kas noformēts vienā lapā kā 1. pielikums, kurš noteikts II. iedaļas 1. apakšiedaļas tekstā,vai- divās lappusēs ar tekstu.Apraksta materiāla(-u) veidu un pazīmes (ieskaitot attiecīgos izgatavošanas līmeņus), sastāvdaļu materiālus, elementus, kā arī ierīkošanas procesus un būvdarbu veidus, kuros paredz pielietot materiālu(-us), uz ko attiecas ETA.Norāda izstrādājuma(-u) plānoto ekspluatācijas laiku attiecībā uz paredzēto pielietojumu CPD nozīmē.2. Materiāla(-u) raksturojums un pārbaudes metodesNorāda materiāla(-u) un, ja vajadzīgs, tā(to) sastāvdaļu un elementu precīzu raksturojumu un izmērītus parametrus, ņemot vērā attiecīgās materiālu grupas ETA vadlīniju mandātu, ko sagatavo Komisija, vai attiecībā uz materiālu(-iem), kurus nosaka saskaņā ar CPD 9. panta 2. punktu, tieši ņemot vērā attiecīgās pamatprasības (CPD 1. pielikums) un skaidrojošos dokumentus (IDs), un izgatavošanas līmeņus vai pakāpes saskaņā ar IDs 1.2. noteikumu, ciktāl tas ir atbilstošs. Ievēro turpmākās prasības, ja tādas ir (piemēram tās, ko nosaka Kopienas direktīvas). Norāda citus piemērotības aspektus, iekļaujot materiāla(-u) identifikācijas īpašu raksturojumu, ciktāl tas nepieciešams.Ja nepieciešama konfidenciāla attieksme attiecībā uz materiāla sastāvu vai parametriem (piemēram, dažu materiālu ķīmiskais sastāvs), tos nenorāda ETA, bet patur apstiprinājuma izdevējiestāde ETA tehniskajos dokumentos un paziņo tikai tām apstiprinātajām iestādēm, kuras iesaistītas atbilstības atestācijas procedūrā, un ciktāl tas nepieciešams pārbaudei, inspicēšanai un sertifikācijas uzdevumiem.Apkopo procedūras, ar kurām veikts izturīguma, materiāla raksturojuma un izgatavošanas novērtējums. Atsaucas uz ETA vadlīnijām un/vai saskaņotiem, atzītiem valsts vai citiem standartiem (pārbaudes, aprēķina metodēm utt.) un norāda attiecīgās izmaksas un parametrus, kuri iegūti no atbilstošajiem rezultātiem un kas nepieciešami izstrādājuma pielietojumam, un būvdarbu vai to daļu projektēšanai, kuros pielieto izstrādājumu. Apkopo visas īpašo pārbaužu metodes vai vērtēšanas metodes un norāda attiecīgās izmaksas un parametrus, kuri iegūti no atbilstošajiem rezultātiem un kas nepieciešami izstrādājuma pielietojumam, un būvdarbu vai to daļu projektēšanā, kuros pielieto izstrādājumu. Ja nepieciešams un ir lietderīgi, atsaucas uz ETA pielikumu(-iem).3. Atbilstības novērtējums unCEmarķējums3.1. Atbilstības sistēmas atestācijaNorāda prasīto atbilstības atestācijas sistēmu (CPD III pielikums), kā nosaka Komisija. Ja ETA attiecas uz vairākiem materiāliem, prasīto atbilstības atestācijas sistēmu norāda par katru no tiem atsevišķi.3.2. Pienākumi3.2.1. Ražotāja uzdevumi3.2.1.1. Uzņēmuma ražošanas kontroleNorāda ražotāja produkcijas pastāvīgās iekšējās pārbaudes metodes un to apjomu, tai skaitā pārbaužu veidu un minimālo skaitu. Ja ETA attiecas uz vairākiem materiāliem, katru no tiem apraksta atsevišķi.3.2.1.2. Citi ražotāja uzdevumi (tikai vajadzības gadījumā)Norāda citus ražotāja uzdevumus saskaņā ar pieprasīto atbilstības atestācijas sistēmu, piemēram, sākotnējā veida pārbaudi. Ja ETA attiecas uz vairākiem materiāliem, katru no tiem apraksta atsevišķi.3.2.2. Apstiprinājuma iestāžu uzdevumiNorāda apstiprinājuma iestāžu dažādos uzdevumus saskaņā ar pieprasīto atbilstības atestācijas sistēmu, vajadzības gadījumā, iekļaujot pārbaužu, inspicēšanu un uzraudzības veidu un skaitu. Ja ETA attiecas uz vairākiem materiāliem, katru no tiem apraksta atsevišķi.3.3. CE marķējumsCE marķējumu piestiprina (materiālam – ja nepieciešams, norāda vietu uz materiāla; vai etiķetei, kas tam pievienota; iepakojumam, kas pievienots tirdzniecības dokumentam). CE marķējumam pievieno šādu informāciju.Saskaņā ar Komisijas noteiktajiem vispārīgiem noteikumiem attiecībā uz CE marķējumu, norāda informāciju, ko iesniedz kopā ar CE marķējumu, piemēram:- ražotāja vārdu vai identifikācijas marķējumu un uzņēmuma nosaukumu,- iesaistīto apstiprinājuma iestāžu skaitu,- materiāla identitāti (komercnosaukumu),- ETA skaitu,- arī attiecīgā materiāla raksturojumu/izgatavošanu un līmeņus/pakāpes (visiem materiāliem ar vienu apzīmējumu, neatkarīgi no ražojošā uzņēmuma, jāatbilst attiecīgajam materiāla raksturojumam un izgatavošanas izmaksām),- ražošanas gadu un, ja nepieciešams, ražošanas laiku un produkcijas daudzumu.4. Norādes, saskaņā ar kurām pozitīvi vērtē materiāla(-u) piemērotību paredzētajam pielietojumam4.1. RažošanaNorāda īpašas ražošanas metodes un montāžu uzņēmumā un paredz personālsastāva kvalifikācijas un ražojošā uzņēmuma tehniskās ierīkošanas noteikumus (piemēram attiecībā uz līmētām un metinātām konstrukcijām), ciktāl tie attiecas uz materiāla(-u) piemērotību paredzētajam pielietojumam, iekļaujot to būvdarbos, un ciktāl ir saistības par pamatprasību izpildi.Ja nepieciešama konfidenciāla attieksme attiecībā uz ražošanas noteikumiem, tos nenorāda ETA, bet patur apstiprinājuma izdevējiestāde ETA tehniskajos dokumentos un paziņo tikai tām apstiprinājuma iestādēm, kuras iesaistītas atbilstības atestācijas procedūrā, un ciktāl tas nepieciešams pārbaudei, inspicēšanai un sertifikācijas uzdevumiem.4.2. IerīkošanaNorāda noteikumus, kas attiecas uz materiāla(-u) ierīkošanu/montāžu būvlaukumā. Raksta īpašas norādes par izgatavošanā iesaistītajiem darbiniekiem un veicamo darbu, ciktāl tas attiecas uz materiāla(-u) piemērotību paredzētajam pielietojumam, iekļaujot to būvdarbos. Norāda arī parametrus (projektēšanas izmaksas utt.) un metodes, ciktāl tas nepieciešams attiecībā uz materiālu paredzēto pielietojumu, iekļaujot tos būvdarbu vai to daļu projektēšanā. Vajadzības gadījumā atsaucas uz standartiem, ETA vadlīnijām vai ETA pielikumu(-iem). Nosaka materiāla(-u) ražotāja atbildību nodrošināt šo noteikumu informācijas paziņošanu attiecīgajām personām.5. Ieteikumi ražotājam5.1. Ieteikumi attiecībā uz iepakojumu, transportu un glabāšanuNosaka noteikumus, ciktāl tie attiecīgi nodrošina materiāla(-u) piemērotību paredzētajam pielietojumam, iekļaujot tos būvdarbos. Nosaka materiāla(-u) ražotāja atbildību nodrošināt šo noteikumu informācijas paziņošanu attiecīgajām personām.5.2. Ieteikumi attiecībā uz pielietojumu, apkopi, remontuNosaka noteikumus, kas attiecas uz "ekspluatācijas stāvokli", apkopi, remontu un brīdinājumiem, ciktāl tie attiecīgi nodrošina materiāla(-u) piemērotību paredzētajam pielietojumam, iekļaujot to(-os) būvdarbos. Nosaka materiāla(-u) ražotāja atbildību nodrošināt šo noteikumu informācijas paziņošanu attiecīgajām personām.[1] Ražotājuzņēmumu(-us) norāda tikai tad, ja tas nepieciešams tehnisku iemeslu dēļ, piemēram, izpildot norādes, kas noteiktas saskaņā ar II. iedaļas 4.1 apakšiedaļu “Ražošana”. Vajadzības gadījumā praktiskos nolūkos vai, ja ETA īpašnieks vēlas, ražotājuzņēmumu(-us) norāda tādā ETA pielikumā, ko nepublicē un ko patur apstiprinājuma izdevējiestāde, un par ko paziņo tikai tām apstiprinājuma iestādēm, kuras iesaistītas atbilstības atestācijas procedūrā.[2] OV L 40, 11.2.1989., 12. lpp.[3] OV L 17, 20.1.1994., 34. lpp.--------------------------------------------------


title: 2008/569/EK,Euratom: Padomes Lēmums ( 2008. gada 27. jūnijs ), ar ko ieceļ trīs Eiropas Savienības Civildienesta tiesas tiesnešus

text:
               11.7.2008

               LV

               Eiropas Savienības Oficiālais Vēstnesis

               L 183/31

      PADOMES LĒMUMS

   (2008. gada 27. jūnijs),
   ar ko ieceļ trīs Eiropas Savienības Civildienesta tiesas tiesnešus
   (2008/569/EK, Euratom)
   EIROPAS SAVIENĪBAS PADOME,
   ņemot vērā Eiropas Kopienas dibināšanas līgumu un jo īpaši tā 225.a pantu,
   ņemot vērā Eiropas Atomenerģijas kopienas dibināšanas līgumu un jo īpaši tā 140.b pantu,
   tā kā:

               (1)

               Eiropas Savienības Civildienesta tiesa (turpmāk “Civildienesta tiesa”) ir izveidota ar Padomes Lēmumu 2004/752/EK, Euratom (1). Tālab ar minēto lēmumu Protokolam par Tiesas statūtiem ir pievienots pielikums (turpmāk “Tiesas Statūtu I pielikums”).

               (2)

               Ar Lēmumu 2005/150/EK, Euratom (2) Padome ir noteikusi nosacījumus un pasākumus, kā iesniegt un izskatīt Civildienesta tiesas tiesneša amata kandidatūras, kā paredzēts Tiesas Statūtu I pielikuma 3. panta 2. punktā.

               (3)

               Ar Lēmumu 2005/49/EK, Euratom (3) Padome ir noteikusi Tiesas Statūtu I pielikuma 3. panta 3. punktā paredzētās komitejas (turpmāk “Komiteja”) darbības noteikumus.

               (4)

               Ar Lēmumu 2005/151/EK, Euratom (4) Padome ir iecēlusi komitejas locekļus.

               (5)

               Ar Lēmumu 2005/577/EK, Euratom (5) Padome, konsultējusies ar Komiteju, ir iecēlusi septiņus Civildienesta tiesas tiesnešus. Saskaņā ar šā lēmuma 2. pantu trīs no šiem tiesnešiem ir iecelti uz triju gadu laikposmu no 2005. gada 1. oktobra līdz 2008. gada 30. septembrim. Saskaņā ar izlozi, ko Padomes priekšsēdētājs veica 2005. gada 12. oktobra sēdē, Irena BORUTA, Horstpeter KREPPEL un Sean VAN RAEPENBUSCH tiesnešu pienākumi beigsies 2008. gada 30. septembrī. (6).

               (6)

               Publisku sludinājumu par konkursu trim Civildienesta tiesas tiesnešu amata vietām laikposmam no 2008. gada 1. oktobra līdz 2014. gada 30. septembrim publicēja 2007. gada 7. decembrī (7). Pieteikumu iesniegšanas termiņš beidzās 2008. gada 25. janvārī. Ir reģistrēti piecdesmit trīs pieteikumi, tostarp no trim tiesnešiem, kuru pilnvaru laiks beidzas.

               (7)

               Komiteja tikās 2008. gada 3 . un 4. martā un 9. un 10. aprīlī. Beidzot darbu, tā ir izstrādājusi Tiesas Statūtu I pielikuma 3. panta 4. punktā paredzēto atzinumu un sarakstu. Sarakstā iekļauti sešu kandidātu vārdi.

               (8)

               Saskaņā ar EK līguma 225.a panta ceturto daļu un EAEK līguma 140.b panta ceturto daļu Civildienesta tiesas tiesnešus ieceļ Padome.

               (9)

               Tādējādi ir atbilstīgi iecelt trīs no šajā sarakstā iekļautajām personām, nodrošinot tiesas sastāva līdzsvarotību, lai tajā būtu pārstāvēti dalībvalstu pilsoņi no ģeogrāfiski pēc iespējas plašākas teritorijas, ņemot vērā arī valstu tiesību sistēmu pārstāvību, kā paredzēts Tiesas statūtu I pielikuma 3. panta 1. punktā.

               (10)

               Padome pieņem lēmumu atjaunot pilnvaras Civildienesta tiesas trīs tiesnešiem, kuru pilnvaru laiks beidzas, ņemot vērā ārkārtas gadījumu, ka viņi reāli savas pilnvaras ir pildījuši divus gadus. Šis lēmums nekādā gadījumā nevar būt par precedentu,

         IR NOLĒMUSI ŠĀDI.
   1. pants
   Eiropas Savienības Civildienesta tiesas tiesneša amatā laikposmam no 2008. gada 1. oktobra līdz 2014. gada 30. septembrim ieceļ:

               —

                  Irena BORUTA,

               —

                  Horstpeter KREPPEL,

               —

                  Sean VAN RAEPENBUSCH.

         2. pants
   Šis lēmums stājas spēkā nākamajā dienā pēc tā publicēšanas Eiropas Savienības Oficiālajā Vēstnesī.
   3. pants
   Šo lēmumu publicē Eiropas Savienības Oficiālajā Vēstnesī.

      Briselē, 2008. gada 27. jūnijā

            Padomes vārdā —

            priekšsēdētājs

         D. RUPEL

      (1)  OV L 333, 9.11.2004., 7. lpp.

      (2)  OV L 50, 23.2.2005., 7. lpp.

      (3)  OV L 21, 25.1.2005., 13. lpp.

      (4)  OV L 50, 23.2.2005., 9. lpp.

      (5)  OV L 197, 28.7.2005., 28. lpp.

      (6)  OV C 262, 21.10.2005., 1. lpp.

      (7)  OV C 295, 7.12.2007., 26. lpp.


title: 2009/176/EK,Euratom: Dalībvalstu valdību pārstāvju Lēmums ( 2009. gada 25. februāris ), ar ko ieceļ amatā Eiropas Kopienu Tiesas tiesnešus un ģenerāladvokātus

text:
               7.3.2009

               LV

               Eiropas Savienības Oficiālais Vēstnesis

               L 63/13

      DALĪBVALSTU VALDĪBU PĀRSTĀVJU LĒMUMS

   (2009. gada 25. februāris),
   ar ko ieceļ amatā Eiropas Kopienu Tiesas tiesnešus un ģenerāladvokātus
   (2009/176/EK, Euratom)
   EIROPAS SAVIENĪBAS DALĪBVALSTU VALDĪBU PĀRSTĀVJI,
   ņemot vērā Eiropas Kopienas dibināšanas līgumu un jo īpaši tā 223. pantu,
   ņemot vērā Eiropas Atomenerģijas kopienas dibināšanas līgumu un jo īpaši tā 139. pantu,
   tā kā:

               (1)

               Eiropas Kopienu Tiesas tiesnešu Vassilios SKOURIS kunga, Allan ROSAS kunga, Koen LENAERTS kunga, Uno LÕHMUS kunga, Lars BAY LARSEN kunga, Rosario SILVA DE LAPUERTA kundzes, Jerzy MAKARCZYK kunga, Endre JUHÁSZ kunga, Marko ILEŠIČ kunga, Ján KLUČKA kunga, Aindrias Ó CAOIMH kunga, Camelia TOADER kundzes, Jean-Jacques KASEL kunga, kā arī ģenerāladvokātu Luís Miguel POIARES PESSOA MADURO kunga, Dámaso RUIZ-JARABO COLOMER kunga, Juliane KOKOTT kundzes un Eleanor SHARPSTON kundzes pilnvaru termiņš beidzas 2009. gada 6. oktobrī.

               (2)

               Eiropas Kopienu Tiesas locekļu sastāvs būtu daļēji jāatjauno laikposmam no 2009. gada 7. oktobra līdz 2015. gada 6. oktobrim. Tomēr divus tiesnešus varēs iecelt tikai vēlāk, jo nav ierosināti kandidāti,

         IR NOLĒMUSI ŠĀDI.
   1. pants
   1.   Ar šo par Eiropas Kopienu Tiesas tiesnešiem laikposmam no 2009. gada 7. oktobra līdz 2015. gada 6. oktobrim ieceļ:

                  Lars BAY LARSEN kungu,

                  Aindrias Ó CAOIMH kungu,

                  Endre JUHÁSZ kungu,

                  Jean-Jacques KASEL kungu,

                  Koen LENAERTS kungu,

                  Uno LÕHMUS kungu,

                  Allan ROSAS kungu,

                  Marek SAFJAN kungu,

                  Rosario SILVA DE LAPUERTA kundzi,

                  Vassilios SKOURIS kungu,

                  Daniel ŠVÁBY kungu.

         2.   Ar šo par Eiropas Kopienu Tiesas ģenerāladvokātiem laikposmam no 2009. gada 7. oktobra līdz 2015. gada 6. oktobrim ieceļ:

                  Niilo JÄÄSKINEN kungu,

                  Juliane KOKOTT kundzi,

                  Dámaso RUIZ-JARABO COLOMER kungu,

                  Eleanor SHARPSTON kundzi.

         2. pants
   Šo lēmumu publicē Eiropas Savienības Oficiālajā Vēstnesī.

      Briselē, 2009. gada 25. februārī

            Priekšsēdētāja

         M. VICENOVÁ